ועדת העבודה, הרווחה והבריאות, כנסת 20, פרוטוקול מספר 568, 2017-07-05 09:30

אלי אלאלוף: בוקר טוב, חברים, אנחנו בשידור.

אלי אלאלוף: קיבלנו אישור להתחיל בדיון מבחינת התקשורת הפנימית של הכנסת.

אלי אלאלוף: בוקר טוב, אדוני השר, הרב ליצמן.

אלי אלאלוף: היום ה-5 ביולי 2017, י"א בתמוז תשע"ז, השעה 09:33 דקות.

אלי אלאלוף: ביקשנו לקיים דיון לקראת פתיחת בית החולים אסותא באשדוד והשפעתו על בתי החולים בסביבה.

אלי אלאלוף: אני חייב לציין שהיוזמה באה בעקבות ביקור שעשיתי בעצמי בבית חולים ברזילי באשקלון.

אלי אלאלוף: שמעתי והרגשתי כמה ההשפעה תהיה גדולה על כל בתי החולים באזור, במיוחד קפלן וברזילי.

אלי אלאלוף: יש פה שלושה בתי חולים ושלוש מערכות שונות.

אלי אלאלוף: האחת של הכללית – קפלן, השנייה של המדינה – ברזילי, והשלישית של אסותא, למרות שהמימון הבלעדי כמעט הוא של המדינה.

אלי אלאלוף: כאחד שעסק בשעתו בתכנון אזורי, בעיקר בנגב, אני יודע שאין שום תוספת כל כך משמעותית כמו בניית בית חולים חדש באזור, שיכול להשפיע על כל המערכת.

אלי אלאלוף: התוספת המדהימה הזאת מאוד חשובה, מאוד מקצועית, מאוד חדשנית בסביבה ישנה יותר מבחינת המערכות, עם היסטוריה מסוימת לטוב ולפעמים גם לרע.

אלי אלאלוף: יש אתגרים קיימים לעומת אתגרים חדשים וחייבים לעשות תיאום ציפיות כדי להגיע להצלחה של כניסת השירות החדש.

אלי אלאלוף: פרופ' שמר אוהב לציין את זה שאחרי ארבעים שנה סוף סוף יש בית חולים חדש במדינה, לא רק באזור.

אלי אלאלוף: אני חייב להגיד שזה אתגר שמחייב את כולנו לעשות תיאומים ואני בטוח שהאינטרס הממלכתי, האינטרס הלאומי-אזורי וודאי המקצועי, מחייבים אותנו לעבודה משותפת ומתואמת.

אלי אלאלוף: לכן אני מודיע מראש שזה לא הדיון האחרון בנושא, ונקיים דיונים לפי הצורך.

אלי אלאלוף: ברשותכם, תודה לך, אדוני השר, שאתה אתנו בדיון החשוב הזה.

אלי אלאלוף: ביקשה להצטרף לדיון שרת הקליטה, והיא תגיע בשלב יותר מאוחר.

אלי אלאלוף: אני מודה לחבריי, חברי הכנסת אילן גילאון, אברהם נגוסה וטלי פלוסקוב על השתתפותם.

אלי אלאלוף: אני בטוח שעוד חברים יצטרפו.

אלי אלאלוף: ברוכה הבאה שרת הקליטה, הגב' סופה לנדבר.

אלי אלאלוף: אנחנו שמחים שאת פה.

אלי אלאלוף: יש לה יתרון על חלק מאתנו לפחות כתושבת אשדוד.

סופה לנדבר: אני יוזמת חוק בית החולים אסותא, בנוסף לכך.

אלי אלאלוף: זאת רק התחלת האמירה שלי, אבל השלמת בעצמך ואני רק מאשר בוודאי.

אלי אלאלוף: תודה וברוכה הבאה.

אלי אלאלוף: ברשותכם, נפתח עם דבריו של השר, בבקשה.

יעקב ליצמן: תודה, אדוני היושב-ראש, חבר הכנסת אלי אלאלוף, חשבתי לתומי שהדיון הזה בא להגיד תודה רבה למשרד הבריאות שפותח 300 מיטות חדשות פלוס באסותא.

אלי אלאלוף: גם, גם.

יעקב ליצמן: זה לא צריך להיות גם.

יעקב ליצמן: על זה צריך להיות הדיון וגם על הבעיות.

יעקב ליצמן: סוף סוף, בפעם הראשונה אחרי ארבעים שנה, פותחים בית חולים חדש, מוסיפים 300 מיטות חדשות וזה דווקא חגיגה.

יעקב ליצמן: צריך להגיד תודה רבה לסופה, שיזמה את החוק.

יעקב ליצמן: אני הייתי העוזר שלה.

יעקב ליצמן: הייתי יושב-ראש ועדת הכספים ובכל שנה מנעתי מהאוצר להוסיף שורה אחת בחוק ההסדרים: חוק בית חולים באשדוד – בוטל.

יעקב ליצמן: כל שנה, ואני לא מגזים.

יעקב ליצמן: אני כיושב-ראש אמרתי שאם זה נשאר, אני לא מביא את חוק ההסדרים ואז הוציאו את השורה הזאת.

יעקב ליצמן: זה היה כל שנה, נכון, סופה?

סופה לנדבר: נכון.

יעקב ליצמן: ככה זה היה כמה שנים עד שנמאס.

אלי אלאלוף: שורה בתקציב עולה מיליארד שקל אצלך?

יעקב ליצמן: קודם כל, בשבילי זאת בהחלט חגיגה גדולה למערכת הבריאות, שמקבלים בדרום 300 מיטות ומעלה, חוץ מהמיטות שאנחנו מחלקים במסגרת זאת שלא קיבלנו מספיק מיטות.

יעקב ליצמן: נועז, קראתי היום מה שכתבת בראיון שלך.

יעקב ליצמן: תן לי לחלוק עליך.

אלי אלאלוף: נועז, זאת פעם ראשונה שמישהו כותב בוועדת הבריאות, אז נברך אותו, מנכ"ל הכללית החדש.

יעקב ליצמן: כן, וזאת פעם ראשונה שאני חולק עליו.

<נועז בר ניר: לא התחלה טובה, אבל בסדר.

יעקב ליצמן: אני הולך באותו קו שדיברתי עליו, לקח עשר שנים להקים את בית החולים.

יעקב ליצמן: אתה נכנסת לתפקידך רק לפני שבועיים, אבל בית החולים הזה מתוכנן כבר עשר שנים ואנחנו מתריעים כל הזמן שזה נסחב די הרבה.

יעקב ליצמן: אגב, באסותא עשו עבודה מדהימה לזרז את זה, הם עשו את זה מהר מאוד.

יעקב ליצמן: אבל אנחנו רצינו את בית החולים כבר לפני הרבה שנים ולכן אני לא מבין מה זה בבת אחת 300 מיטות.

יעקב ליצמן: אני כן מבין את הבעיה ואני אסביר.

יעקב ליצמן: כדי להביא צוות רופאים ואחיות לבית חולים חדש, יש צורך לגרד אותם מהרבה בתי חולים.

יעקב ליצמן: אני מסכים אתכם שזאת בעיה.

יעקב ליצמן: אני לא חולק על זה שיש בעיה.

יעקב ליצמן: אנחנו, כמשרד הבריאות, משגיחים ובודקים שלא יפלו ושלא ייגרם כאוס במחלקות בבתי חולים אחרים.

יעקב ליצמן: מכאן אני אומר שבית חולים חדש זה טוב, זה בריא, זה נותן תוספת מיטות ענקית לדרום.

יעקב ליצמן: נפגשתי עם חזי.

יעקב ליצמן: הייתי בסיור.

אלי אלאלוף: ד"ר חזי לוי, מנהל ברזילי.

יעקב ליצמן: אמרתי לחזי שכל מה שהבטחתי לאסותא, אני אתן גם לו מבחינת מחלקות.

יעקב ליצמן: אמרתי לך?

<ד"ר חזי לוי: כן.

אילן גילאון: הדיון תם.

אילן גילאון: תן לקפלן אותו דבר ונגמר הסיפור.

יעקב ליצמן: יפה מאוד.

אילן גילאון: כן, הוא סגר אתך?

<ד"ר חזי לוי: הוא אמר שנקבל.

יעקב ליצמן: הבעיה היא שבקפלן לא מקבלים כי אני לא נותן לאף בית חולים של כללית.

יעקב ליצמן: אני לא שחקן שם.

יעקב ליצמן: כל הכסף שיש לי לפיתוח הוא מקבל והוא מחלק איך שהוא רוצה.

יעקב ליצמן: מבחינתי אם הוא רוצה לתת, שיעשה מה שהוא רוצה.

יעקב ליצמן: אני לא מתערב לו.

יעקב ליצמן: אני רוצה שתהיה תחרות הוגנת.

אילן גילאון: מה ההבדל בין כללית לפרטית?

אילן גילאון: לא הבנתי.

אילן גילאון: מערכת פרטית כן ומערכת של קופת חולים כללית לא?

יעקב ליצמן: אני אסביר.

אילן גילאון: הדיון הוא בשאלה למה מיטה עולה פי שלוש פה מאשר שם.

יעקב ליצמן: אתה לא רוצה לשמוע את הנהלים?

יעקב ליצמן: יש נוהל.

יעקב ליצמן: אני לא מתערב לקופת חולים כללית, לאף בית חולים שלה, למי הוא נותן את הפיתוח.

יעקב ליצמן: הוא מקבל ממני תקציב מסוים ומחלק איך שהוא רוצה.

יעקב ליצמן: רוצה לתת את זה לבילינסון?

יעקב ליצמן: רוצה לתת לקפלן?

יעקב ליצמן: אני לא מתערב.

יעקב ליצמן: אם הוא לא יודע את זה עד עכשיו, הוא יודע את זה מהיום.

יעקב ליצמן: אני מודה, הנוהל הזה היה במערכת הבריאות והוא מכיר אותו טוב טוב.

יעקב ליצמן: תאמינו לי, אני יודע.

יעקב ליצמן: אני מכיר אותו, הוא בחור חרוץ מאוד, חבל על הזמן.

יעקב ליצמן: לכן זאת התשובה של משרד הבריאות.

יעקב ליצמן: אני מוכן לתת לחזי ואמרתי לו שאם יש מחלקות שהוא רוצה להקים, אין לי בעיה.

יעקב ליצמן: אני אעזור לו.

יעקב ליצמן: אני לא יכול למנוע מבית חולים אסותא לא להקים בית חולים כפי שצריך.

יעקב ליצמן: מקימים בית חולים באשדוד, עיר ואם בישראל, 250,000 תושבים.

אלי אלאלוף: 250,000 תושבים בלי תושבי הקיץ.

יעקב ליצמן: אני חושב שצריך לברך על בית החולים, צריך לתת סיוע ואני אעשה כל מה שבכוחי לתת סיוע גם לאשקלון וגם לקפלן, כמה שצריך.

יעקב ליצמן: אני רוצה לסיים ולומר שוב תודה לסופה.

אלי אלאלוף: תודה.

אלי אלאלוף: העברת את רשות הדיבור לסופה?

יעקב ליצמן: לא, אתה מעביר.

אלי אלאלוף: אני חושב שזה מתאים, לא?

סופה לנדבר: אני אבקש ממך רשות דיבור מתי שארצה.

סופה לנדבר: תודה.

אלי אלאלוף: בבקשה, חבר הכנסת ישראל אייכלר מצטרף לדיון.

אלי אלאלוף: ברוך הבא.

אלי אלאלוף: ברשותכם, נתחיל עם בית החולים ברזילי באשקלון ואחר כך קפלן ואסותא.

אלי אלאלוף: ברוכים הבאים, חברת הכנסת יעל גרמן וחבר הכנסת ד"ר עבדאללה אבו מערוף.

אלי אלאלוף: בבקשה, חזי לוי.

<ד"ר חזי לוי: בוקר טוב לכולם, אני מנהל בית החולים ברזילי, ראשית תודה על קיום הדיון, חבר הכנסת ויושב-ראש הוועדה, מר אלאלוף, תודה לשר הבריאות שנמצא כאן ולמכובדים שהגיעו לדיון.

<ד"ר חזי לוי: אני חושב שזה דיון מאוד חשוב.

<ד"ר חזי לוי: מה שאמר השר זה חלק מהעניין וזה חשוב בעניין שלשמו אנחנו יושבים כאן.

<ד"ר חזי לוי: נפתח בית חולים חדש באשדוד ואני כבר רוצה לומר מה המוטו שלנו, שאמרתי לא אחת בכל התייחסויותיי, גם לך, כבר הכנסת אלאלוף, כשהגעת, וגם לפרופ' שוקי שמר.

<ד"ר חזי לוי: אנחנו מברכים, אדוני השר.

<ד"ר חזי לוי: אנחנו מברכים על הקמת בית חולים.

<ד"ר חזי לוי: אנחנו עוסקים כולנו במשך שנים במצוקת המיטות במדינת ישראל בכלל ובנגב בפרט.

<ד"ר חזי לוי: אנחנו בסדר גודל של מיטה אחת לאלף נפש בדרום לעומת הממוצע הכללי של שתי מיטות לאלף נפש במדינת ישראל.

<ד"ר חזי לוי: תוספת של 300 מיטות אינה דבר של מה בכך ואנחנו באמת מברכים על כך, כמו שאמר אדוני השר.

<ד"ר חזי לוי: אנחנו מברכים על הקמת בית חולים חדש, שמוסיף 300 מיטות לצפיפות הנוראית שאנחנו חווים גם בחדרי המיון וגם במחלקות האשפוז.

<ד"ר חזי לוי: דבר שני, בית החולים, כפי שפרופ' שוקי שמר אומר, הוא בית חולים של קדמה.

<ד"ר חזי לוי: סמן ימני, בשפתך, לקדמה, לאהבת החולה, למידע, לאשפוז, למלונאות, לאיכות וכן הלאה.

<ד"ר חזי לוי: גם בכך עינינו לא צרה.

<ד"ר חזי לוי: החולים בישראל זכאים לתנאי אשפוז ורפואה כזאת.

<ד"ר חזי לוי: פשוט זכאים לכך.

<ד"ר חזי לוי: אנחנו אומרים שכולם זכאים.

<ד"ר חזי לוי: כולם זכאים, גם באזור של קפלן וגם באזור של ברזילי.

<ד"ר חזי לוי: באחרונה שומעים הרבה בחדשות – כמה אמת יש בזה וכמה ידיעה עיתונאית – על המצוקה ועל ההפליה לכאורה בפריפריה הצפונית.

<ד"ר חזי לוי: כולנו זכאים, כל החולים ואנחנו יושבים כאן בשם החולים.

<ד"ר חזי לוי: אני לא יושב כאן בשם ד"ר חזי לוי, שרוצה לפאר את הארגון שלו.

<ד"ר חזי לוי: כן, אני רוצה לפאר את הארגון שלי כדי לתת שירות רפואי מתאים לכל החולים, ובוודאי בפריפריה שאותה אנחנו משרתים.

<ד"ר חזי לוי: אלו שתי אמירות כלליות ובסך הכול אני שולח ברכה לבית החולים, ברכה בדרך שבה הוא הולך לתת שירותי רפואה ובקשה-זעקה – תנו לכולנו לתת את אותה רפואה לאותם אנשים, גם אם הם יושבים דרומה לנחל אשדוד.

<ד"ר חזי לוי: ברשותכם, מצגת קטנה כדי להראות על מה אנחנו מדברים.

<ד"ר חזי לוי: בית החולים ברזילי עובר מהפך באיכות ואנחנו רואים כאן את בית החולים, גם את מקומו המיוחד.

<ד"ר חזי לוי: ברקע נראית עזה, במרחק 12 קילומטר מבית החולים, עם גגות אדומים.

<ד"ר חזי לוי: באמצע אזור התעשייה האסטרטגי עם מכלי ההתפלה, מכולי הגז ותחנת החשמל של רוטנברג.

<ד"ר חזי לוי: מה שמיוחד בבית החולים הוא שאכן הוא משרת 500,000 תושבים גם בשגרה וכמובן, גם בחירום.

<ד"ר חזי לוי: ראינו את מקומו של בית החולים ב"צוק איתן".

<ד"ר חזי לוי: לבית החולים יש חלום, ואנחנו באים בשמו של החלום הזה.

<ד"ר חזי לוי: בית החולים היה לא ממוגן ובעזרת המדינה ובעזרת תרומות אנחנו בונים כרגע בניין חדש.

סופה לנדבר: והחלטה של ישראל ביתנו, ועזרה של ישראל ביתנו.

<ד"ר חזי לוי: ובעזרת ישראל ביתנו, כמובן.

אילן גילאון: אני מבקש שאתה תתלה שלט על בית החולים שלך: כן, ליברמן.

סופה לנדבר: אני אומרת את זה בצניעות ובגאווה.

<ד"ר חזי לוי: תרשו לי להיות מנהל בית חולים ולחזור לחולים.

<ד"ר חזי לוי: אומנם הייתי תת-אלוף בצבא, אבל לא הלכתי בהרבה שדות מוקשים, אז תרשו לי.

<ד"ר חזי לוי: אנחנו רואים פה את הבניין החדש – ככה הוא נראה היום – ובחזון שלנו יהיה בו חדר מיון חדש.

<ד"ר חזי לוי: היום אנחנו עובדים עם חדר מיון מיושן, בעל 21 עמדות, בין הישנים בארץ.

<ד"ר חזי לוי: צפוף, גורם לחיכוך עם החולים.

<ד"ר חזי לוי: כך ייראה חדר המיון לפי החזון שלנו, ובעזרת השם, והקבלן, נפתח אותו בסוף השנה הזאת.

<ד"ר חזי לוי: חדרי הניתוח שלנו מיושנים ולא ממוגנים.

<ד"ר חזי לוי: נדרשנו לטפל בהם באופן לא ממוגן ובסיכון, למשל ב"צוק איתן".

<ד"ר חזי לוי: יושבת פה מי שהייתה שרת הבריאות דאז – לא אמרתי לך בוקר טוב – וביקרה אותנו במהלך "צוק איתן".

<ד"ר חזי לוי: זה החזון של חדרי הניתוח החדשים, עשרה כאלו, ממוגנים.

אלי אלאלוף: זה נמצא בתהליך?

<ד"ר חזי לוי: זה בתהליך עדיין.

<ד"ר חזי לוי: חתמנו על חוזה, יש לנו כבר מי שמייצר אותם ותוך כשנה וחודשיים הם יעמדו.

ואני קורא: בית חולים ברזילי 2017, מיטות פרוזדור.

ואני קורא: חולים ללא כבוד, ללא חיסיון, ללא אפשרות לעשות רפואה.

ואני קורא: אנחנו אומרים: אין מסדרון באסותא?

ואני קורא: נהדר, לזה אנחנו מפללים.

ואני קורא: לא רוצה מסדרון בברזילי, לא רוצה מסדרון בקפלן, לא רוצים מסדרונות.

ואני קורא: אני רוצה חולים עם דיגניטי.

יעקב ליצמן: בית החולים החדש יוריד לך את זה.

<ד"ר חזי לוי: חלק.

<ד"ר חזי לוי: אדוני שר הבריאות, אני באמת מודה ומודע למה שקיבלנו ולמה שבונים, ואני מדבר על הבעיות שיש עדיין.

<ד"ר חזי לוי: בית החולים בא ממקום של מקצועיות ומצוינות.

<ד"ר חזי לוי: בחוד שמאי עברנו את מבחן הקרדיטציה, מבחן קשה שבתי חולים רבים עברו מאז, ועברנו אותו בצורה מצוינת.

<ד"ר חזי לוי: רק לאחרונה היה כנס משרד הבריאות מאוד חשוב, על היוזמה של המדדים הלאומיים שהעלו את האיכות לאין ערוך.

<ד"ר חזי לוי: בית חולים ברזילי, כן, ההוא שם בדרום, הוביל בכמה מדדים.

<ד"ר חזי לוי: דבר שעשינו במשך שנתיים-שלוש ממקום אחרון שהיינו בו.

<ד"ר חזי לוי: אנחנו מובילים בטיפול ב-CVA, אנחנו מובילים בצנתורי לב תוך פחות מ-90 דקות.

<ד"ר חזי לוי: אנחנו מובילים בעוד כמה דברים.

<ד"ר חזי לוי: זו מצוינות.

<ד"ר חזי לוי: את המצוינות הזאת עושים אנשים.

אלי אלאלוף: נכנס חבר הכנסת, ידידי מאיר כהן.

<ד"ר חזי לוי: את המצוינות הזאת עושות אחיות, את המצוינות הזאת עושים רופאים.

<ד"ר חזי לוי: פה אנחנו מגיעים לבעיה ומפאת זמננו הלא-ארוך אני לא אצטט דברים נכונים שדיבר פרופ' שוקי שמר.

אלי אלאלוף: אני רואה שכולנו עשינו שיעורי בית על המאמר, על שוקי.

<ד"ר חזי לוי: יש לי עוד הרבה.

אלי אלאלוף: בלי פרסומת לעיתון, בבקשה.

<ד"ר חזי לוי: 500 אחיות לבית החולים, כפי שאמר השר, זה דבר שמתוכנן כבר עשר שנים.

<ד"ר חזי לוי: 500 אחיות חדשות.

<ד"ר חזי לוי: 1,250 רופאים.

<ד"ר חזי לוי: בדוח האחרון של משרד הבריאות משבוע שעבר מדובר על 5 אחיות ל-1,000 נפש, כמעט חצי מהממוצע ב-OECD.

<ד"ר חזי לוי: מדובר על כ-3 רופאים ל-1,000 נפש, דבר שילך וירד.

<ד"ר חזי לוי: מדינת ישראל עשתה צעדים מאוד יפים כדי להגדיל את מספר הרופאים הלומדים ולהגדיל את התקנים.

<ד"ר חזי לוי: אנחנו בתהליך.

<ד"ר חזי לוי: כפי שאמרנו, את העובדים האלה מביאים מהאין, מהחסר.

<ד"ר חזי לוי: המצוינות הזאת, לצערי, עלולה להיפגע והשירות לתושבי הדרום, לאזור שלנו, עלול להיפגע בגלל המעבר של אחיות לבית חולים אסותא.

<ד"ר חזי לוי: מעבר של רופאים לבית חולים אסותא.

<ד"ר חזי לוי: דרך אגב, 15% מהפעילות בבית חולים ברזילי הוא באגן הדרומי של אשדוד.

<ד"ר חזי לוי: חישבנו שהירידה בהכנסות בשלוש שנים, אם לא ייעשה משהו, תהיה בסדר גודל של 200 מיליון שקל, בגלל שיפט של החולים.

<ד"ר חזי לוי: ברור לנו שמשהו קרה.

<ד"ר חזי לוי: כ-25% מהאחיות שלנו גרות באשדוד.

<ד"ר חזי לוי: עוד חלום של בית החולים – בניין השיקום החדש מקרן אלן ברג וסיוע של המדינה.

<ד"ר חזי לוי: הוא ייפתח בעוד שנה וחודשיים עם כל שירותי השיקום, אשפוזיים ואמבולטוריים, ומקווים שגם עם הנשמה ממושכת לחולים זקנים, דבר שחסר מאוד בארץ בכלל ובנגב בפרט.

<ד"ר חזי לוי: תהיה בו גם בריכה הידרותרפית, שזה עוד חלום של מצוינות לטובת אותם חולים שאנחנו משרתים.

<ד"ר חזי לוי: מה אנחנו רוצים?

<ד"ר חזי לוי: אנחנו באים לכאן וכפי שאמרתי, אנחנו מברכים על אסותא.

<ד"ר חזי לוי: עינינו לא צרה באסותא.

<ד"ר חזי לוי: עינינו מופנית אלינו ואנחנו מבקשים שוויון הזדמנויות.

<ד"ר חזי לוי: רופאים נשארים כי נותנים להם סביבת עבודה, כי נותנים להם טכנולוגיה, כי נותנים להם להתקדם, כי נותנים להם גם שכר.

<ד"ר חזי לוי: אבל לא רק שכר.

<ד"ר חזי לוי: אנחנו מחזיקים נקודות מצוינות ואני מתחיל לראות בקיעים כי אנחנו לא מצליחים לעמוד בריצה המטורפת לטכנולוגיה.

<ד"ר חזי לוי: לכן אני שמח שהשר בביקור אצלנו אמר שהוא ישתדל ויעזור ומה שהוא הבטיח, הוא ייתן גם לנו.

<ד"ר חזי לוי: זה חשוב כדי להחזיק את הרופאים האלה ולתת נקודות מצוינות גם לתושבים האלה.

<ד"ר חזי לוי: חשוב להשקיע בתשתיות, לתת שוויון הזדמנויות ולחסל את המסדרונות או את הצפיפות הזאת.

<ד"ר חזי לוי: חשוב לתת לאחיות את היכולת להישאר, ואני מדבר על סמך שיחות שמתקיימות כל הזמן עם אנשים שרוצים לעבור.

<ד"ר חזי לוי: יושב פה יוני, שהוא רפרנט בכיר של מערכת הבריאות בנציבות שירות המדינה ואם הוא ידבר הוא יסביר שהתחלנו את התזוזה הזאת כדי לתת יותר תנאים.

<ד"ר חזי לוי: אנחנו מוגבלים, כמובן, על ידי נציבות שירות המדינה, האוצר ומשרד הבריאות בכל תקן, בכל אחראי צוות, בכל אחראי שירות, בכל דבר.

<ד"ר חזי לוי: אנחנו צריכים להבין שהעולם השתנה ואנחנו בתחרות על כוח האדם וכדי להחזיק אותו אנחנו מבקשים כסף ועזרה גם לטכנולוגיות וגם לתשתיות.

<ד"ר חזי לוי: סמן ימני, אמרנו?

<ד"ר חזי לוי: חצי סמן ימני.

<ד"ר חזי לוי: עם השנים, סמן ימני גם בברזילי.

<ד"ר חזי לוי: זה מה שאנחנו מבקשים ולשם כך אנחנו יושבים.

<ד"ר חזי לוי: יש כמה דברים במצגת שדיברנו עליהם, לדוגמה דיברנו על פט-סיטי, דיברנו על עוד יחידות כמנהלי יחידות, דיברנו על אחראי צוות ועל אחראי שירות.

<ד"ר חזי לוי: זה מה שיחזיק את האנשים.

<ד"ר חזי לוי: זה ייתן לי את הכלים להתמודד עם המעבר לאסותא, שם מן הסתם יש משרות פנויות שקוראות להם.

<ד"ר חזי לוי: אני רוצה לסיים, אדוני, עם סיפור קטן שאני חווה בתקופה האחרונה כל הזמן.

<ד"ר חזי לוי: אני יושב במשרד ועובד מקיש בדלת.

<ד"ר חזי לוי: נכנסת רופאה, לא משנה מאיזה מקצוע, ורוצה לדבר אתי.

<ד"ר חזי לוי: היא עוברת לאסותא.

<ד"ר חזי לוי: אני אומר לה: בשלוש השנים האחרונות השקענו בך, יצאת יומיים בכל שבוע לבית חולים גדול במרכז הארץ ללמוד מקצוע כדי לבוא ולעשות אותו כאן, בברזילי, לטובת התושבים כאן.

<ד"ר חזי לוי: המוטו של כולנו הוא שאנחנו לא רוצים לראות תושבים נוסעים באוטובוס לתל אביב.

<ד"ר חזי לוי: אני רוצה לראות אותם באים אלינו, אני רוצה לראות את הרפואה באה אלינו ולא חולים שנוסעים לתל אביב.

<ד"ר חזי לוי: לא בשביל זה אנחנו מקימים וזה גם המוטו של שר הבריאות בעזרתו לפריפריה.

אני שואל אותה: רבותי, יש לי הרבה סיפורים כאלה, גם עם אחיות וגם עם רופאים.

אני שואל אותה: אני מבקש, בואו ותנו לנו את האפשרות לתת לרופאים ולאחיות אצלנו לעשות למען ביתם, ובעיקר למען החולים שאנחנו משרתים אצלנו, בלי הצורך לעבור.

אני שואל אותה: קם שחקן חדש ואנחנו מברכים עליו, תנו לנו את האפשרות להשוות את התנאים גם בתוכנית רב-שנתית, כדי להשאיר את האנשים.

אני שואל אותה: החולים בסוף יבואו, אני יודע, אין ואקום.

אני שואל אותה: תודה רבה על ההזדמנות.

אלי אלאלוף: תודה רבה לד"ר חזי לוי.

אלי אלאלוף: השר רצה הודעה?

יעקב ליצמן: כן, רציתי להתחיל בזה קודם אבל נכנסתי מיד לדיון.

יעקב ליצמן: רציתי לעדכן את הוועדה על בית חולים הדסה.

יעקב ליצמן: אתמול בג"ץ החליט שאין מחלקה בשערי צדק.

יעקב ליצמן: בג"ץ הציע שנשקול וניתן תשובה עד יום ראשון לגבי ההצעה שהמגשר הציע.

יעקב ליצמן: יש שם מרפאה המטולוגית באישור והחולים האלו, עם שלושה רופאים, לא תשעה, יוכלו לקבל שם טיפול לזמן מוגבל, עד סוף השנה.

יעקב ליצמן: אנחנו חשבנו שהם לא יקבלו שם טיפול נכון ואנחנו ניתן תשובה מסודרת לבג"ץ עד סוף השנה.

מאיר כהן: ליצמן, הבג"ץ אמר עד מחר.

מאיר כהן: כך בתקשורת.

אילן גילאון: מחר יום חמישי ובשבת הוא לא עובד.

מאיר כהן: ביום חמישי תשובה.

אלי אלאלוף: אני בטוח שהמשרד ייתן תשובה בזמן הנכון.

אלי אלאלוף: חברים, אני מציע שלא נפתח את הנושא הזה.

אלי אלאלוף: חברים, תאפשרו את הדיווח.

אלי אלאלוף: השר ביקש לתת דיווח, לא דיון.

יעקב ליצמן: זה לא שום דבר חדש וידענו שזה מה שיקרה.

יעקב ליצמן: יש כמה דברים שאני לא כל כך מבין, אבל לא משנה כרגע.

יעקב ליצמן: למשל, אם יש לו מרפאה ביישוב, בשביל מה הוא צריך שאני אסכים?

אילן גילאון: אתה מדבר עדיין על הדסה?

יעקב ליצמן: כן.

אילן גילאון: מה הילדים האלה אשמים בכל זה?

אילן גילאון: מה זה משנה?

אילן גילאון: כמה אגו יש - - -

אלי אלאלוף: אילן, אילן, תתרגל עכשיו לחזור לסדר.

אלי אלאלוף: אילן, שיהיה ברור.

אלי אלאלוף: אנחנו עכשיו בדיון מסוים ואנחנו נקיים דיון בנושא.

אלי אלאלוף: הייתה הודעה ותקבלו את ההודעה.

יעקב ליצמן: אילן, לא יעזור לך לצרוח.

יעקב ליצמן: אם הייתי חושב לרגע אחד שזה טוב, לא הייתי מהסס לאשר את זה.

יעקב ליצמן: אבל יש בית משפט.

אלי אלאלוף: תודה רבה, אדוני השר.

אלי אלאלוף: חבריי חברי הכנסת, אני מבקש לחזור לדיון המרכזי שבשבילו התכנסנו.

אלי אלאלוף: לא נעשה תרגילים אחרים.

אלי אלאלוף: היינו צריכים לבקש דוח מד"ר קרלוס גרוזמן, אבל היות והוא בא לפני הזמן כדי שהוא יוכל לצאת לפני הסוף, אני מבקש חמש דקות מחבר הכנסת נגוסה, בבקשה, יושב-ראש ועדת הקליטה.

אברהם נגוסה: תודה, אדוני היושב-ראש, השרים, אני מברך את היוזמים וגם את המבצעים על הקמת בית החולים באשדוד.

אברהם נגוסה: זה מאוד חשוב.

אברהם נגוסה: מגיע לאזרחי מדינת ישראל שירות רפואי איכותי, משודרג וזה חשוב.

אברהם נגוסה: בעיקר התושבים שחיים בקו העימות, בדרום ובצפון, צריך להשקיע ולחזק את השירות הרפואי.

אברהם נגוסה: עם זאת, אני שומע את מנהל בית החולים.

אברהם נגוסה: הקמת בית חולים חדש לא צריכה לפגוע בבית חולים קיים, כמו בית חולים ברזילי, קפלן או סורוקה.

אברהם נגוסה: זה לא משנה.

אברהם נגוסה: מה שחשוב זה שאנחנו צריכים לעלות ולא לרדת על חשבון תושבים אחרים.

אברהם נגוסה: לכן אני חושב, כבוד השר, שחשוב מאוד המהפך שאתה עושה במערכת הבריאות.

אברהם נגוסה: אני מברך ומחזק את ידיך.

אברהם נגוסה: חשוב מאוד לחזק את בתי חולים ברזילי וקפלן.

אברהם נגוסה: זה לא צריך להוריד את ההכנסות של בית החולים בעקבות אסותא.

אברהם נגוסה: צריך להגדיל את זה וזה מאוד חשוב.

יעקב ליצמן: הגדלנו את המיטות מעבר לשוטף, עוד 300 וכמה מיטות מעל המיטות בשוטף.

אברהם נגוסה: שמענו עכשיו את מנהל בית החולים שהוא צריך סיוע, הוא צריך שהמדינה תחזק את בית החולים.

יעקב ליצמן: גם אני צריך.

אילן גילאון: נכון, אתה גם צריך.

אברהם נגוסה: זה מה שאני אומר.

אברהם נגוסה: אני יודע, ולכן בירכתי ובואו נמשיך את זה בעשייה, לתת שוויון לכל אזרחי מדינת ישראל.

אברהם נגוסה: תודה ויישר כוח.

אלי אלאלוף: תודה.

אלי אלאלוף: בבקשה, ד"ר קרלוס גרוזמן.

<נועז בר ניר: ברשותך, אני אתחיל והוא ימשיך, מהמקרו למיקרו.

<נועז בר ניר: אני מנכ"ל הכללית החדש ואני מיד אציג את עצמי.

<נועז בר ניר: קודם כל, אדוני יושב-ראש הוועדה, אני רוצה להודות לך על הדיון.

<נועז בר ניר: הדיון הזה חשוב מאוד.

<נועז בר ניר: אני מברך על הקמת בית החולים.

מאיר כהן: מברוק, מזל טוב.

<נועז בר ניר: תודה רבה.

מאיר כהן: כמה ה-over הגדול?

מאיר כהן: 4 מיליארד?

אילן גילאון: פחות מפישמן.

<נועז בר ניר: אני מנכ"ל הכללית החדש שחזר הביתה.

<נועז בר ניר: לפני כעשור עזבתי את הכללית והלכתי ללמוד מלונאות ותיירות כדי לשפר את המערכת.

<נועז בר ניר: באסותא בהחלט יש מלונאות טובה וציינו אותה.

טלי פלוסקוב: תציין שהיית גם מנכ"ל משרד התיירות.

<נועז בר ניר: התחלתי את תפקידי במערכת הבריאות בשנת 1990, באגף התקציבים באוצר.

<נועז בר ניר: אחר כך הייתי בכללית במספר תפקידים, שהאחרון בהם היה סמנכ"ל הכללית, סמנכ"ל הכספים.

<נועז בר ניר: אחר כך הייתי מנכ"ל משרד התיירות, מנכ"ל התאחדות המלונות וחזרתי, כמו שאמרתי, הביתה לכללית.

<נועז בר ניר: אני מברך על פתיחת בית חולים חדש וזה יום חג.

<נועז בר ניר: מדינת ישראל צריכה אותו וכל הכבוד למי שיזם אותו, אבל זה צריך להיות יום חג לכולם כי בתקופה של כמה שנים קשות – הולכות להיות שנים קשות מאוד לקפלן ולברזילי, עד שהאוכלוסייה תגדל.

<נועז בר ניר: צריך תוספת מיטות במדינת ישראל, אבל כשמרכזים את כל תוספת המיטות השנתית באזור קטן, זה יוצר בעיה.

<נועז בר ניר: אני רוצה להודות לשר על התרומה שלו גם לבתי החולים של הכללית, אבל אני חושב שיש לנו כאן איזושהי בעיה עקרונית.

<נועז בר ניר: השר בהחלט נתן בשלוש השנים האחרונות לכללית 540 מיליון שקלים לתשתיות של בתי חולים, ואתמול בדיון על סורוקה אני מניח שהציגו שמתוך 540 מיליון, 662 מיליון שקלים הוציאה הכללית רק בפריפריה הרחוקה – סורוקה, העמק ויוספטל.

<נועז בר ניר: גם שם נוספו מיטות וגם שם צריך שדרוג וגם שם צריך מיגון שאין.

<נועז בר ניר: אני חייב להגיד שבית חולים ברזילי, כבית חולים ממשלתי, זכה לקבל בעשור האחרון כחצי מיליארד שקל והוא השתדרג מאוד, והיינו שמחים להיות גם שם.

<נועז בר ניר: אני קצת לא מבין כי ברמה הלאומית פיתוח תמיד צריך להיות במימון ממשלתי, לא במימון של קופת חולים.

<נועז בר ניר: אין סיבה שמבוטח קופת חולים, אם הוא גר ברחובות או בכלל, יצטרך לשלם על הפיתוח של בית החולים ומבוטח של קופה אחרת לא ישלם על זה.

<נועז בר ניר: פיתוח הוא לא חלק ממחיר האשפוז, הוא לא חלק ממקורות הקופות.

<נועז בר ניר: תמיד הפיתוח הוא פונקציה ממשלתית ולא יכול להיות שאם מישהו גר ברחובות, הממשלה אומרת: מישהו אחר ישלם.

<נועז בר ניר: ולא יכול להיות שמישהו גר בכפר סבא, בית חולים מאיר, ומישהו אחר ישלם את הפיתוח.

<נועז בר ניר: אבל אם מישהו גר באשקלון, הממשלה תשלם פיתוח ואם מישהו גר באזור קריית אונו, הממשלה תשלם פיתוח.

<נועז בר ניר: משהו כאן לא הגיוני.

מאיר כהן: אתה צודק.

מאיר כהן: הדיון הזה הוא דיון, שאני, כמי שגר בפריפריה, שואל אותו המון.

מאיר כהן: האם בתקצוב הקפיטציה, כשמתקצבים פר אדם, האם יש שם מרכיב של פיתוח?

<נועז בר ניר: שלילי, בוודאי שלא.

<נועז בר ניר: בוודאות שלא.

מאיר כהן: כשאתה בוחן לפני ולפנים, אין תקציב.

<נועז בר ניר: אין תקציב פיתוח, אין תקציב פיתוח.

סופה לנדבר: אבל הוא מקבל כסף.

יעקב ליצמן: הוא מקבל תקציב מיוחד לפיתוח.

ישראל אייכלר: מהמדינה?

יעקב ליצמן: ממני.

יעקב ליצמן: קופת חולים כללית מקבלת ממשרד הבריאות תקציב לפיתוח והוא יכול לחלק את זה לפי ראות עיניו.

יעקב ליצמן: אני לא מתערב לו אפילו לאיפה.

יעקב ליצמן: בממשלתי אני מתערב.

יעל גרמן: כמה המשרד נותן לפיתוח, אדוני השר?

יעקב ליצמן: אני לא זוכר.

יעקב ליצמן: מישהו כאן ממשרד הבריאות יכול לענות?

מאיר כהן: 800 מיליון שקלים מ-2002 עבור פיתוח.

יעקב ליצמן: כבר יותר.

יעקב ליצמן: השנה לא קיבלנו אפילו תקציב פיתוח ובקושי גירדתי ממה שיש לי.

אלי אלאלוף: אני רוצה לציין, מניסיוני הקודם, שהכללית חיפשה תמיד תרומות כדי להשלים מתקציבה היא.

אלי אלאלוף: אני אומרת את זה באחריות מלאה.

אלי אלאלוף: כולל אילת, ודאי סורוקה, כולל עפולה וכולל כל מקום.

אלי אלאלוף: אני רוצה להגיד שהתקציב של אשקלון למיגון – אל תצחקו, חוץ ממים עוד לא שתית הבוקר – בא בזכות או בגלל מלחמת לבנון השנייה.

אלי אלאלוף: שם תוקצב על ידי תוכנית אב שנעשתה על ידי קרן רש"י בתיאום עם המשרד, עם יהודה רון במיוחד.

אלי אלאלוף: תוקצב גם המיגון של אשקלון בשלב ראשון.

אלי אלאלוף: רק שנבין, לא היה תקציב מיוחד למיגון בתי חולים בצפון בעקבות המלחמה.

אלי אלאלוף: אני חושב שיש מקום ואני מכיר את המלחמה של השר.

אלי אלאלוף: בעוד כעשרה ימים נקיים דיון בצפון ושנדע כולנו שהשמיכה של תקציבי הבריאות בהשוואה לנתונים של ה-OECD המדינה שלנו נמצאת בתחתית הסולם של התקצוב הנדרש.

אלי אלאלוף: ברור שנעשה מלחמות, אבל מלחמות עושים כשמכינים את התחמושת הנדרשת כדי להילחם על תקציב.

אלי אלאלוף: כחבר כנסת חדש בשנתיים האחרונות אני חייב להגיד שלא קיבלתי שום תקצוב או תוכנית שמאפשרת יחד עם המשרד להילחם על תקציב כזה או אחר מול משרד האוצר.

אלי אלאלוף: אמרתי גם אתמול בדיון שקיימנו על סורוקה, שאם היינו יודעים מה התוכנית הנדרשת ומה התקצוב הרב-שנתי הנדרש, היה יותר קל, כולל הקשרים הפוליטיים-אישיים של כל אחד מאתנו, כדי להשפיע על המשרד.

אלי אלאלוף: זאת לא מלחמה של שר מול שר, זאת מלחמה של מערכת מול המדינה.

אלי אלאלוף: המדינה צריכה לקחת יותר אחריות וכשאני הגעתי לאשקלון – לא שאני לא מכיר את אשקלון או את קפלן – אני יודע שלא הייתה ראייה כוללת.

אלי אלאלוף: אנחנו מומחים לזבנג ולא מסתכלים על ההשלכות הנדרשות.

אלי אלאלוף: לכן לגיטימי שתעלו פה את הבעיות.

אלי אלאלוף: בשביל זה התכנסנו.

אלי אלאלוף: אמרנו את הדבר הטוב ואנחנו רוצים לצאת מפה עם תוכנית עבודה שתאפשר לנו, כוועדת הבריאות, יחד עם השרים האוהדים את הנושא הזה להיאבק כדי שתקציבים יגיעו לתחומים של הפיתוח.

ישראל אייכלר: אדוני היושב-ראש, אני מציע לשר לקחת את הדברים שלך ולגייס אותך מול שר האוצר, באמת לעשות מהפכה בבריאות.

אלי אלאלוף: אין לי שום בעיה להיפגש עם שר האוצר באופן אישי.

אלי אלאלוף: אתם יודעים את זה.

ישראל אייכלר: אם אתה רוצה לשלב כוחות, אתה יכול לעשות מהפכה.

אלי אלאלוף: זה מה שצריך ובגלל זה ביקשנו שיבואו עם הבעיות.

אלי אלאלוף: יש לנו מצד אחד עשייה אדירה, אבל הסממן הזה חייב להביא את שאר המערכת לאותה רמה.

אלי אלאלוף: וזה מה שנעשה.

אלי אלאלוף: נועז, אתה משלים את דבריך?

<נועז בר ניר: אני פונה לשר הבריאות להגיד לו שהגיע הזמן לתקצוב שווה לבתי החולים.

<נועז בר ניר: אתה היית ותהיה שר הבריאות של כולם, גם של אנשי רחובות, גם של אנשי אשדוד וגם של אנשי סורוקה.

<נועז בר ניר: צריכים תקצוב שווה לבתי החולים.

<נועז בר ניר: אני חושב שזה צריך להיות אחד מהכיוונים כי לא יכולה להיות פה - - -

יעקב ליצמן: יכול להיות שהשנה אתה מקבל יותר פיתוח מאשר הממשלתיים, על אף שאתה יותר קטן.

יעקב ליצמן: תבדוק אותי.

<נועז בר ניר: כרגע, אדוני השר, מבוטחי הכללית מממנים היום את בתי החולים, את ההשקעות ואת הגירעונות שלהם ב-300 שקל לשנה למבוטח, דבר שלא קורה בקופות אחרות ולא סביר שזה יקרה.

אלי אלאלוף: אתה יכול להגיע למצב של קפלן, ברשותך?

אלי אלאלוף: שנדע מה המצב של קפלן.

אלי אלאלוף: תודה, נועז.

אלי אלאלוף: ד"ר קרלוס גרוזמן, תציג את עצמך.

<ד"ר קרלוס גרוזמן: אני מנהל מרכז רפואי קפלן ובית חולים הרצפלד.

<ד"ר קרלוס גרוזמן: הייתי מנהל בית חולים השרון קודם לכן וסגן מנהל מרכז רפואי רבין.

<ד"ר קרלוס גרוזמן: אני רופא משנת 1976.

אלי אלאלוף: קיבלת פה מחמאה וקח אותה בשתי ידיים, זה לא קורה לעתים קרובות.

<ד"ר קרלוס גרוזמן: לא שמעתי.

אלי אלאלוף: הוא אמר שאתה מנהל טוב.

אלי אלאלוף: קח את זה בשתי ידיים.

<ד"ר קרלוס גרוזמן: תודה רבה, לקחתי.

<ד"ר קרלוס גרוזמן: אני מברך על הדיון ותודה לשר ולשרה שנמצאים כאן.

<ד"ר קרלוס גרוזמן: כפי שאמרתי גם לפרופ' שוקי שמר, אני מברך על פתיחת בית חולים אסותא.

<ד"ר קרלוס גרוזמן: באמת, שלושתנו בירכנו.

<ד"ר קרלוס גרוזמן: צריכים מיטות במדינת ישראל וכל הכבוד שנפתח.

<ד"ר קרלוס גרוזמן: הבעיה היא שלא נלקחו בחשבון מספר בעיות מאוד קשות, בעיקר בשני בתי החולים, האחד של משרד הבריאות והשני של שירותי בריאות כללית, בתי החולים ברזילי וקפלן.

<ד"ר קרלוס גרוזמן: אני מפסיד בין 25% ל-35% מהכנסות בית החולים.

<ד"ר קרלוס גרוזמן: חזי דיבר קודם על הפסד של 200 מיליון שקל בשלוש שנים ואני מפסיד 200 מיליון שקל בשנה.

<ד"ר קרלוס גרוזמן: אם אני לוקח בחשבון שבבית חולים אסותא ייפתחו בנובמבר חדרי לידה, רק בנובמבר-דצמבר יפסיד בית חולים קפלן בין 7 ל-10 מיליון שקלים.

<ד"ר קרלוס גרוזמן: אני צריך לקחת בחשבון עוד מספר דברים.

<ד"ר קרלוס גרוזמן: ראשית, כוח אדם עודף.

<ד"ר קרלוס גרוזמן: יש לי רופאים, יש לי אחיות ויבואו פחות חולים – אני אשלח את הצוות הביתה?

<ד"ר קרלוס גרוזמן: אני יכול לפטר אנשים?

<ד"ר קרלוס גרוזמן: אני יכול להשאיר משפחות ללא פרנסה?

<ד"ר קרלוס גרוזמן: אינני יכול וזה נוסף לגירעון של בית החולים.

<ד"ר קרלוס גרוזמן: תנאי האשפוז, שחזי דיבר עליהם קודם, זה אחד הדברים הקשים ביותר.

<ד"ר קרלוס גרוזמן: אני יכול להגיד לכם שבית חולים קפלן יצא עכשיו בין חמשת בתי החולים היחידיים שעמדו בכל מדדי האיכות הלאומיים – סורוקה, מאיר, קפלן, הדסה ורמב"ם.

<ד"ר קרלוס גרוזמן: אנחנו אחד מהחמישה.

<ד"ר קרלוס גרוזמן: קיבלנו הצטיינות יתרה בקרדיטציה, דבר שלא קיבל אף בית חולים.

<ד"ר קרלוס גרוזמן: איכות בית החולים ברמות מאוד מאוד גבוהות עם מחלקות מצטיינות ששוכנות בצריף.

<ד"ר קרלוס גרוזמן: אני רוצה להגיד לוועדה ולכל האנשים שנמצאים פה שמערך הקרדיולוגיה של בית חולים קפלן, כולו בצריפים.

<ד"ר קרלוס גרוזמן: הצנתורים, שיקום לב, טיפול נמרץ לב – הכול בצריף.

<ד"ר קרלוס גרוזמן: שלא נדבר אם הוא ממוגן או לא.

<ד"ר קרלוס גרוזמן: אם מדברים על ממוגן ועל "צוק איתן", שהזכיר ידידי, ד"ר לוי, בהיותי מנהל בית חולים השרון בוצעה הדיאליזה של בית חולים קפלן בבית חולים השרון.

<ד"ר קרלוס גרוזמן: חולי דיאליזה הגיעו לבית חולים השרון אחרי שלוש משמרות מעשר בלילה עד שתיים בלילה.

<ד"ר קרלוס גרוזמן: הייתה משמרת אחרת משתיים עד שש ובגלל "צוק איתן" מבית חולים לא ממוגן בכלל.

<ד"ר קרלוס גרוזמן: בנוסף, השרה יודעת היטב שבית החולים היחיד במדינת ישראל לעולים הוא בית חולים קפלן.

<ד"ר קרלוס גרוזמן: אני לא אוכל להמשיך לתת את השירות במצב שאני נמצא בו.

טלי פלוסקוב: יש בית חולים לעולים?

טלי פלוסקוב: לא ידענו.

<ד"ר קרלוס גרוזמן: להכשרת רופאים עולים.

עבדאללה אבו מערוף: סליחה על ההערה, נניח שהמצב אידיאלי ואין מלחמה ואין "צוק איתן" ואין טילים, לא צריך למגן את בית החולים?

<ד"ר קרלוס גרוזמן: ברור שכן, ברור שכן.

עבדאללה אבו מערוף: יש שם צריפים.

עבדאללה אבו מערוף: צריך לדבר על רפואה, לפתח את הרפואה, את בתי החולים ואת התשתיות כמו שצריך.

עבדאללה אבו מערוף: זה גם בלי טילים.

אלי אלאלוף: לצערי, ידידי עבדאללה, אתה יודע שמנצלים הזדמנויות של טרגדיה כדי לשפר מצבים.

אלי אלאלוף: אין ברירה.

אלי אלאלוף: ככה התרגלה המערכת במדינה.

אלי אלאלוף: אני חייב להגיד לך שאף אחד לא היה משחרר של מעל ל-400 מיליון שקל באותה שנה לולא מלחמת לבנון השנייה, והלוואי והיא לא הייתה.

אלי אלאלוף: זאת עובדה, מצערת אבל עובדה.

טלי פלוסקוב: אם לא היו מלחמות היו לנו עוד 36 מיליארד שקל שאנחנו שמים בביטחון והיינו שמים ברפואה.

אלי אלאלוף: אני מסכים שמה שטוב לעת שלום גם טוב - - -

<ד"ר קרלוס גרוזמן: יש בית ספר לרופאים עולים ויש בית ספר לרופאים חוזרים.

<ד"ר קרלוס גרוזמן: בית הספר לרופאים חוזרים הוא בבית חולים השרון, שניהלתי.

<ד"ר קרלוס גרוזמן: בית הספר לרופאים עולים הוא בבית חולים קפלן.

<ד"ר קרלוס גרוזמן: אם לא יהיו לי רופאים ומנהלים שמלמדים היום, יהיה לי מאוד קשה לעמוד במשימה.

<ד"ר קרלוס גרוזמן: אני מתחבר אתך עכשיו לגבי הפנימיות.

<ד"ר קרלוס גרוזמן: ד"ר לוי ציין שיש ארבע פר חדר.

<ד"ר קרלוס גרוזמן: בקפלן יש שישה חולים בחדר וחדר שירותים אחד לשני חדרים.

<ד"ר קרלוס גרוזמן: הווה אומר, שלכל 12 חולים יש חדר שירותים אחד.

<ד"ר קרלוס גרוזמן: פשוט עולם שלישי, כפי שכרגע אתה אמרת.

אלי אלאלוף: לא נעזרתם בוועידת התביעות בנושא הזה?

אלי אלאלוף: לא נעזרו בעבר?

<ד"ר יצחק פפו: אני כאן כנציג המשמר החברתי.

<ד"ר יצחק פפו: בבילינסון מקפידים שבפנימית אין חולים במסדרון וזו אותה קופת חולים.

<ד"ר יצחק פפו: זאת החלטה פנימית של קופת חולים.

<ד"ר קרלוס גרוזמן: אני אענה לך, ד"ר פפו, ואני אסביר לך במפורש.

<ד"ר קרלוס גרוזמן: בבית חולים השרון הייתה 80% בפנימיות.

<ד"ר קרלוס גרוזמן: בבית חולים קפלן יש 126.8% תפוסה.

<ד"ר קרלוס גרוזמן: האוכלוסייה של בית חולים קפלן היא מיליון איש בסביבה, לכן יש בעיה.

<ד"ר קרלוס גרוזמן: בבית חולים השרון השירות הרבה יותר טוב.

יעל גרמן: הוא צודק שהחלוקה היא של קופת חולים.

יעל גרמן: מה שאתה לא אומר, ד"ר פפו, שהרבה יותר קל לגייס תרומות לבילינסון מאשר לקפלן.

יעל גרמן: אתה יודע שכל השיפוץ האחרון שנעשה בבילינסון, מרביתו מתרומות.

<ד"ר יצחק פפו: זה מעלה בעיה אחרת, של גיוס תרומות.

אלי אלאלוף: זאת עובדה לא רעה, תאמין לי.

<ד"ר קרלוס גרוזמן: דבר אחרון וחשוב ביותר הוא השקיפות.

<ד"ר קרלוס גרוזמן: מה שאמר קודם, ידידי חזי, ואנחנו ידידים הרבה מאוד שנים, זה שאין שקיפות.

<ד"ר קרלוס גרוזמן: אני לא יכול לדעת אם בנובמבר או בסוף אוקטובר או בתחילת אוקטובר, חודש מראש, שש מילדות וארבעה רופאים שעובדים ביולדות אצלנו יגידו: אסותא נפתח בנובמבר, אני הולך לאסותא.

<ד"ר קרלוס גרוזמן: בלי שש מילדות אני לא רק יורד ב-40% מהיולדות בגלל שאצלך זה 15% ואצלי, כולל גן-יבנה, זה 30% מהיולדות לפחות שיילדו באשדוד.

<ד"ר קרלוס גרוזמן: בנוסף לכך, אם מילדות ורופאים יעזבו אותי בלי לומר מראש, אין שקיפות לא מצד אסותא ולא מצד מקומות אחרים.

<ד"ר קרלוס גרוזמן: אנחנו מבקשים לדעת מספר חודשים קודם לפחות עם מי נחתם הסכם ומי עובר לבית חולים אסותא.

<ד"ר קרלוס גרוזמן: לא כל רופא יכול לבוא ולהגיד לי.

<ד"ר קרלוס גרוזמן: הרופאה שדיברת עליה, אני מניח, גם אני שולח כאלה ללמודMRI במקומות אחרים.

<ד"ר קרלוס גרוזמן: האם לזה התכוונת?

<ד"ר קרלוס גרוזמן: אל תענה לי.

<ד"ר קרלוס גרוזמן: גם אנחנו שולחים למקומות אחרים ואחר כך הם עוברים לאסותא.

<ד"ר קרלוס גרוזמן: שקיפות היא אחד הדברים החשובים ביותר שאני רוצה שיהיו פה, פרט לתנאים שכבר דיברו עליהם נועז וחזי, התנאים של בית חולים ברזילי והתנאים של בית חולים קפלן מחפירים.

<ד"ר קרלוס גרוזמן: צריכים כסף.

<ד"ר קרלוס גרוזמן: אנחנו צריכים 200 מיליון שקל לשנה כדי לשפר ולהיות בדיוק כמו אסותא.

<ד"ר קרלוס גרוזמן: אז ניתן טיפול באמת לתפארת מדינת ישראל.

<ד"ר קרלוס גרוזמן: תודה רבה.

אלי אלאלוף: תודה על הכנות ותודה על הצגת העניין.

אלי אלאלוף: יש לי הצעה לחברי הכנסת, היות והדיון באמת חשוב לנו.

אלי אלאלוף: ראשית, הערות קצרות ושנית, אם תרשו לי, הייתי מעדיף שאסותא יציג, השרה תתערב ואחר כך נעבור אליכם.

אלי אלאלוף: אם זה מקובל, תאפשרו את זה, בבקשה.

אלי אלאלוף: שוקי, בבקשה, היות ודיברו עליך.

אילן גילאון: אחרי זה תיקח גם אותי כי הייתי מאושפז אצל קרלוס לפני פחות מחודש.

אלי אלאלוף: ננסה בקיצור.

אלי אלאלוף: בבקשה, פרופ' שמר.

<פרופ' שוקי שמר: בוקר טוב לכולם ותודה רבה, אדוני היושב-ראש, תודה רבה לשרים שנמצאים פה, תודה רבה לשרה סופה לנדבר שמלווה את בית החולים הזה מיום הקמתו, לשר ליצמן שגם הוא עוד בקדנציה הקודמת ולחברי הכנסת הנכבדים שנמצאים פה ולאנשי מערכת הבריאות.

<פרופ' שוקי שמר: אני חושב שהדיון הזה הוא חגיגה ואני אגיד לכם למה.

<פרופ' שוקי שמר: יש פה דרמה וכל מי שיושב פה צריך להבין שהדרמה הזאת, שהיא אפילו ברמה היסטורית, תשפר את מערכת הבריאות.

<פרופ' שוקי שמר: עצם קיום הדיון הזה כבר יעלה את הדברים.

<פרופ' שוקי שמר: אתם יודעים שהייתי בעבר גם מנכ"ל מכבי וגם מנכ"ל משרד הבריאות ואני מכיר את המערכת.

<פרופ' שוקי שמר: כשהייתי מנכ"ל מכבי תמיד אמרתי – כללית חזקה, מכבי חזקה.

<פרופ' שוקי שמר: כללית חלשה, מכבי חלשה.

<פרופ' שוקי שמר: היום אני אומר לידידיי שאשקלון חזק וקפלן ואסותא אשדוד יהיה בית חולים חזק.

<פרופ' שוקי שמר: אם הם יהיו חלשים, אנחנו נהיה חלשים.

<פרופ' שוקי שמר: זאת תפיסת עולם ואני רוצה שתבינו את תפיסת העולם שלי.

<פרופ' שוקי שמר: אחר כך נדבר על נושאים כלכליים כי יש פה הרבה מאוד אוקסימורונים.

<פרופ' שוקי שמר: יש הרבה דברים והיפוכם.

<פרופ' שוקי שמר: מה אומרים?

<פרופ' שוקי שמר: אנחנו בתפוסה של 150%.

<פרופ' שוקי שמר: אגב, חשוב שתדעו שכל מיטת פרוזדור זה כסף נטו לבית החולים ויש אשפוזי יתר.

<פרופ' שוקי שמר: אני אומר את זה פה ואני אומר את זה גם כשהייתי מנכ"ל משרד הבריאות.

<פרופ' שוקי שמר: יש אשפוזי יתר בבתי חולים כי זה מייצר הכנסה לבתי חולים.

<פרופ' שוקי שמר: אני אומר לכם עוד דבר ואני מוכן להמר, שבתי החולים האלה ימשיכו עם מיטות הפרוזדור גם עם פתיחת אסותא אשדוד.

<פרופ' שוקי שמר: התפוסה שלהם לא תרד.

<פרופ' שוקי שמר: אני אומר את זה באחריות ואתם יודעים שאני אדם שקצת מכיר את המערכת.

<פרופ' שוקי שמר: אני רוצה לחזור לאסותא.

<פרופ' שוקי שמר: ב-1965 היה הסכם בין חברת אשדוד לקופת חולים כללית לבניית בית חולים באשדוד.

אלי אלאלוף: יש עוד שלם שם.

<פרופ' שוקי שמר: הרסו אותו לפני חודש.

<פרופ' שוקי שמר: אחרי המסע של האנשים החשובים וסופה לנדבר בראשם, ב-2011 היה מכרז כדין.

יעל גרמן: צריך להזכיר גם את צבי צילקר, שנלחם על זה כל השנים.

<פרופ' שוקי שמר: בוודאי, בוודאי.

ישראל אייכלר: מי שהביאה את חוק בית חולים אשדוד היא הגברת סופה לנדבר.

<פרופ' שוקי שמר: בוודאי.

<פרופ' שוקי שמר: ב-2011 היה מכרז של המדינה.

<פרופ' שוקי שמר: כללית יכלו ללכת על המכרז, אבל הם הלכו וחזרו בהם.

<פרופ' שוקי שמר: כל מי שרצה ויושב פה יכול היה ללכת למכרז ולהתחרות בו.

<פרופ' שוקי שמר: אף אחד לא רצה.

סופה לנדבר: נכון.

<פרופ' שוקי שמר: הלכו וחזרו בהם ונשארנו לבד.

<פרופ' שוקי שמר: נשארנו לבד והלכנו למכרז, כלומר עשינו את זה ביושר.

סופה לנדבר: גם קופת חולים כללית.

<פרופ' שוקי שמר: גם כללית יכלה ללכת על זה וגם אחרים יכלו.

<פרופ' שוקי שמר: וגם המדינה יכלה ללכת על זה.

<פרופ' שוקי שמר: וזכינו במכרז ב-2011.

<פרופ' שוקי שמר: בנובמבר 2012 הונחה אבן פינה.

יעקב ליצמן: שוקי, ציינת שאף אחד לא רצה להשתתף, חלק השתתפו וחזרו בה, השתתפות המדינה הייתה אז 80 מיליון שקל.

יעקב ליצמן: לאט-לאט זה עלה ל-100, 200, 500, 600, 700, 800.

<ד"ר חזי לוי: ובל נשכח את ה-25% שר"פ ואת הכסף שניתן.

אלי אלאלוף: חברים, מי שרוצה לשחק במספרים, זאת ההזדמנות, אבל לא עכשיו.

<פרופ' שוקי שמר: בנובמבר 2012, בהנחת אבן הפינה, אמרנו לכולם, לשר הבריאות, לשרה סופה ולראש הממשלה – Save the Date, ב-29 במאי 2017 בית החולים ייפתח.

<פרופ' שוקי שמר: אפילו נקבנו ביום וזה מוקלט ומוסרט.

<פרופ' שוקי שמר: הסתכלו עלינו, חשבו שאנחנו הזויים כי במדינת ישראל מי עומד בכלל בלוחות זמנים?

<פרופ' שוקי שמר: להקים בית חולים תוך ארבע שנים, מי שמבין מה זה הקמה של בית חולים.

<פרופ' שוקי שמר: עשינו את זה בקפידה רבה תוך עמידה בכל התנאים.

<פרופ' שוקי שמר: יש מינהלת למדינה, משרד האוצר, משרד הבריאות ואכן, פתחנו את בית החולים במאי לפני שלושה שבועות.

<פרופ' שוקי שמר: פותחים את בית החולים בצורה הדרגתית.

<פרופ' שוקי שמר: ארבעים שנה לא פתחו בית חולים חדש במדינת ישראל ויש פה המון הפקת לקחים.

<פרופ' שוקי שמר: גם האחרון שנבנה על ידי קופת חולים הכללית, בית חולים הכרמל, היה כשלא היה אינטרנט ולא היה דיגיטליזציה ולא היה CT ולא היה MRI.

<פרופ' שוקי שמר: זאת אופרה אחרת.

<פרופ' שוקי שמר: זה דבר מורכב מאין כמוהו.

<פרופ' שוקי שמר: כשאנחנו בונים בית חולים, וזאת תפיסת העולם שלי, זה ל-100 ול-200 שנה, ל-300 שנה.

<פרופ' שוקי שמר: לנינים של הנינים של הנינים של האנשים הצעירים שנמצאים פה.

<פרופ' שוקי שמר: אתה לא בונה משהו שרוח קלה תפורר אותו.

<פרופ' שוקי שמר: וכן, הוא נבנה טוב.

<פרופ' שוקי שמר: הוא גם נבנה ממוגן, אין ברירה, כי 236 טילים כבר נפלו על העיר אשדוד.

<פרופ' שוקי שמר: זה עולה 50 מיליון שקלים לבנות את בית החולים הראשון בישראל שהוא כולו ממוגן.

<פרופ' שוקי שמר: אני זוכר את השיחות שהיו לי עם השרה לשעבר גרמן אם אפשר לעבוד במקומות מסוימים תוך כדי טילים וכן, הוא יהיה ממוגן.

<פרופ' שוקי שמר: זה בית החולים הראשון במדינת ישראל שהוא גם ממוגן בפני לוחמת ביולוגיה, כימיה ודברים אחרים, חס וחלילה.

<פרופ' שוקי שמר: היחיד ובדקו אותנו בעורף.

<פרופ' שוקי שמר: הדברים האלה עולים כסף.

<פרופ' שוקי שמר: תבואו, תבקרו, תרדו לחדר המכונות ותראו פילטרים שאין דברים כאלה.

<פרופ' שוקי שמר: הדברים האלה עולים כסף.

<פרופ' שוקי שמר: ב-2016 ויתרנו על השר"פ.

<פרופ' שוקי שמר: זאת הייתה תפיסת עולמי וגם השרה לשעבר גרמן בשעתו ביקשה את זה ממני.

<פרופ' שוקי שמר: חשבנו שכן, אנחנו רוצים בית חולים ציבורי לכל התושבים, לכל קופות החולים ומי שרוצה ללכת פרטי שילך למקומות אחרים.

<פרופ' שוקי שמר: עלות בית החולים היא כ-1.2 מיליארד שקלים.

<פרופ' שוקי שמר: מתוך זה המדינה משקיעה בשני שלבים בערך 900 מיליון ואנחנו מוסיפים מהכספים של אסותא מרכזים, שהבעלים זה מכבי – לכן אני מרגיש לגמרי ציבורי בכל מה שאני עושה – עוד 300 מיליון שקלים.

<פרופ' שוקי שמר: הייתה כאן הערת אגב ולכן אני רוצה לומר שמיטה וכל מה שקשור בזה בבית חולים זה 3 מיליוני שקלים, כשאתה בונה אותה נכון, כשאתה בונה אותה עם כבוד האדם ופרטיותו וחמלה.

<פרופ' שוקי שמר: אני אומר לכם, חברי הכנסת, שצריך לקדם חקיקה שאשפוז במיטת פרוזדור היא עבירה פלילית.

<פרופ' שוקי שמר: זה לא צודק, זה לא נכון, זה משפיל.

<פרופ' שוקי שמר: אנשים בערוב ימיהם עוברים את הדברים הכי נוראיים ושום דבר לא יקרה למערכת הבריאות.

<פרופ' שוקי שמר: אני מוכן לתת לכם מסמך ולהוכיח את זה.

<פרופ' שוקי שמר: באשדוד יש 250,000 אנשים ובסביבה יש עוד 250,000 אנשים.

אלי אלאלוף: אתה יכול להגיע לנקודה איך יכול להיות שיתוף הפעולה שלך עם בתי חולים אחרים?

<פרופ' שוקי שמר: כן, כן, ברשותך, אני רוצה רק להוסיף.

<פרופ' שוקי שמר: דבר נוסף, זאת העיר היחידה בישראל שיש בה עולים מ-99 מדינות, עם כמה קבוצות גדולות של עולים מברית המועצות ומצפון אפריקה וקהילה חרדית גדולה.

<פרופ' שוקי שמר: זאת עיר עם אוכלוסייה מאוד מורכבת והכשירות התרבותית מאוד חשובה, אפרופו בית חולים עם נגישות מדהימה.

<פרופ' שוקי שמר: כל רשת אסותא זכתה לפני חודשיים בפרס הלאומי לא של בתי חולים אלא של כל המוסדות בישראל בנושא נגישות, ואני מאוד גאה בזה.

<פרופ' שוקי שמר: וזה עולה כסף.

<פרופ' שוקי שמר: כן, בנינו בית חולים ל-100 ול-200 שנים ובנינו אותו ממוגן, ובנינו אותו למיגון בלוחמת אב"כ וזה בית החולים הראשון שיהיה עם תקני סביבה ירוקה.

<פרופ' שוקי שמר: הוא הראשון.

<פרופ' שוקי שמר: זה לא שאנחנו יותר טובים מאחרים, אבל כשאתה בונה משהו חדש, תבנה אותו טוב ועם כל התקנים של סביבה ירוקה.

<פרופ' שוקי שמר: למה לא? אנחנו בונים אותו עם אמצעי הטכנולוגיה הכי טובים.

<פרופ' שוקי שמר: אני רוצה לדבר גם על רפואה.

<פרופ' שוקי שמר: אנחנו בונים פה מודל שאני מקווה שילמדו אותו בארץ ובעולם כי הוא לא קיים, ואני מציג אותו, גם בהסתדרות הרפואית וגם לכל האיגודים.

<פרופ' שוקי שמר: מדובר באינטגרציה של שירותי רפואה.

<פרופ' שוקי שמר: אני חושב שזה יותר חשוב מכל הדברים האלה.

<פרופ' שוקי שמר: מה קורה היום?

<פרופ' שוקי שמר: יש לנו רופאים מצוינים ובכל נקודה כל אחד מטפל מצוין, אבל אף אחד לא מחבר בין הנקודות.

<פרופ' שוקי שמר: אנחנו רוצים שהחולה יהיה במרכז.

<פרופ' שוקי שמר: אנחנו אומרים שזאת קהילה שיש לה בית חולים ולא בית חולים שיש לו קהילה.

<פרופ' שוקי שמר: רופאי בית החולים יעבדו בקהילה, רופאי הקהילה יעבדו בבית החולים ויהיה רצף של מידע בין הקהילה לבית החולים.

<פרופ' שוקי שמר: כאשר חולה יבוא אלינו, בבית החולים כבר נקבל את המידע הרפואי של החולה שנמצא בקהילה.

<פרופ' שוקי שמר: זה ימנע כפל שירותים.

<נועז בר ניר: ככה בדיוק הכללית עובדת.

<פרופ' שוקי שמר: אתה לא עובד ככה.

<פרופ' שוקי שמר: עזוב, תאמין לי שאתה לא עובד ככה.

אלי אלאלוף: חברים, פליז.

<פרופ' שוקי שמר: ברמה קהילתית הלוואי ותעבוד ככה.

<פרופ' שוקי שמר: אני אשמח שהכללית תשתף אתי פעולה גם באשדוד כי כרגע הם לא משתפים אתי פעולה באשדוד במודל הזה.

אילן גילאון: יש לי תחושה של אי נוחות שהדיון ערוך לא נכון.

אלי אלאלוף: בפעם הבאה אני אזמין אותך לנהל את הדיון.

אילן גילאון: לו הייתי צריך לערוך את הדיון הייתי אומר שבכל בית חולים אנחנו רוצים אותו דבר.

עבדאללה אבו מערוף: אכן הכללית עובדת ככה, ואני לא מגן על כללית, והמידע זורם באופן ישיר בין רופאים בקהילה לבית החולים.

עבדאללה אבו מערוף: שנים עבדתי שם ואני עד שהכללית עובדת ככה.

עבדאללה אבו מערוף: למה לא עובדים ככה?

<פרופ' שוקי שמר: מכובדי, אני מדבר על אינטגרציה.

<פרופ' שוקי שמר: אני לא אומר שאין נקודות בהם הדברים האלה לא קיימים.

עבדאללה אבו מערוף: לא, אתה שללת את זה.

אלי אלאלוף: פרופ' שמר, אני מבקש.

אלי אלאלוף: אני מבקש מכם, בואו לא ניכנס לוויכוח.

<פרופ' שוקי שמר: זה לא ויכוח.

אלי אלאלוף: פרופ' שמר, עם כל ההערכה.

<ד"ר קרלוס גרוזמן: שוקי, צריך להגיד את הדברים כמו שהם.

אלי אלאלוף: אתה רואה שעוד לא גמרנו את הישיבה וכבר הביקורת קיימת, ומהחברים הטובים שלי.

<פרופ' שוקי שמר: חבל שאתם לא רוצים לשמוע דברים טובים.

אלי אלאלוף: אתה יכול להשמיע מה שאתה רוצה.

<פרופ' שוקי שמר: אני רוצה לדבר על דברים טובים.

אלי אלאלוף: ברשותך, קיימנו דיון והכותרת היא הגעתו של בית החולים אסותא באשדוד וההשלכות על בתי החולים קפלן וברזילי.

אלי אלאלוף: לכן אני מבקש שזה גם מקום לשיתוף פעולה אפשרי.

<פרופ' שוקי שמר: בנושא האינטגרציה יש אי שיתוף.

<ד"ר קרלוס גרוזמן: סליחה, שוקי, גם אצלנו בית חולים קפלן שולח רופאים מדי יום ביומו למחוז דרום ולמחוז מרכז של הקופה, שכולו אשדוד וגם למחוז ירושלים.

<ד"ר קרלוס גרוזמן: אתה לא יכול להגיד שאין אינטגרציה.

אלי אלאלוף: הוא אומר שאין שקיפות כמו שאמרת, דוקטור.

אלי אלאלוף: זאת בעיה של חוסר שקיפות.

אלי אלאלוף: כל אחד עושה את שלו וחושב שהוא היחיד שעושה.

<ד"ר חזי לוי: אני חושב שאנחנו יושבים פה כדי שפתיחת בית חולים חדש לא תביא לסגירת בית חולים אחר.

<ד"ר חזי לוי: בשביל זה אנחנו יושבים פה.

אלי אלאלוף: אני מבקש, בואו נאפשר לפרופ' שמר לסיים.

אלי אלאלוף: אני רוצה התייחסות לשאלה שלי ואני חושב שזאת שאלה קרדינלית לדיון.

אלי אלאלוף: אני חוזר עליה, באיזו מידה יש היום שיתוף פעולה בינך לבין בתי חולים בסביבה?

אלי אלאלוף: האם יש או אין?

<פרופ' שוקי שמר: שיתוף הפעולה הוא ביני לבין קופות החולים.

אלי אלאלוף: ויש שיתוף פעולה?

<פרופ' שוקי שמר: כרגע יש לי שיתוף פעולה מדהים עם קופת חולים מכבי, בנושא האינטגרציה, שחבל שאתה לא רוצה לשמוע את זה.

<פרופ' שוקי שמר: חבל שאתה לא רוצה לשמוע את זה כי זה לא קיים במדינת ישראל, אני אומר לך.

<פרופ' שוקי שמר: אני קובע פה.

אלי אלאלוף: אין היום שיתוף פעולה עם בתי חולים בסביבה?

<פרופ' שוקי שמר: עם קופות החולים אני מקווה - - -

אלי אלאלוף: יש לי הרגשה שאני כבר לא יודע עברית, אומנם רק חמישים שנה.

אלי אלאלוף: אני שואל שאלה פשוטה ואתה עונה לי על קופות החולים.

אלי אלאלוף: שמענו.

אלי אלאלוף: אני חוזר ושואל האם יש שיתוף פעולה או יש צורך או יהיה שיתוף פעולה עם בתי חולים בסביבה?

<פרופ' שוקי שמר: היחיד שמדבר אתי הוא חזי לוי ואנחנו בונים ומנסים לראות שיתוף פעולה בין אשקלון ואשדוד.

<פרופ' שוקי שמר: עם קפלן לא דיברנו ובמקרה היום יש לי פגישה היום אחרי הצהריים - - -

<קריאה: גם עם - - - יש לכם פגישה.

<פרופ' שוקי שמר: נכון, לא נתנו לי לדבר.

<פרופ' שוקי שמר: זאת האינטגרציה, זאת האינטגרציה.

אלי אלאלוף: פרופ' שמר, אתה האחרון שיכול להתלונן שאין לו זכות לדבר.

אלי אלאלוף: נו, באמת.

<פרופ' שוקי שמר: על המודל.

<פרופ' שוקי שמר: אני חושב שזה יותר חשוב מהכול.

<פרופ' שוקי שמר: יש לי היום פגישה עם מנכ"ל הכללית ואני מקווה שזה פתח לשיתוף פעולה בכלל וגם עם בית חולים קפלן.

אלי אלאלוף: אני בטוח.

<פרופ' שוקי שמר: אנחנו קולגות.

<פרופ' שוקי שמר: אדוני היושב-ראש, אני רוצה שתדע שהרצון של כל מי שיושב פה הוא שהמערכת תהיה חזקה וככל שאפשר, שיהיה שיתוף פעולה.

<פרופ' שוקי שמר: ככל שאפשר.

<פרופ' שוקי שמר: זה מה שאני יכול לומר.

אלי אלאלוף: בבקשה, גברת סופה לנדבר.

סופה לנדבר: תודה.

סופה לנדבר: אני רוצה להגיד קודם כל לשר ליצמן שאז לא אני הייתי שרה והוא לא היה שר.

סופה לנדבר: היינו שנינו חברי כנסת ואילן הוא אחד מאלו שתמך בחקיקה ורשום בחקיקה.

סופה לנדבר: אני זוכרת, ליצמן היה יושב-ראש ועדת כספים וכאשר בא לי רעיון – אני לא רוצה להגיד עכשיו מי נלחם ואיזה בתי חולים נלחמו כדי שיקום בית חולים באשדוד.

סופה לנדבר: אני הייתי חברת כנסת חדשה ואמרתי: יקום בית חולים באשדוד.

סופה לנדבר: אני רוצה להגיד היום לליצמן תודה, לא כשר הבריאות אלא כיושב-ראש ועדת הכספים וחבר כנסת.

סופה לנדבר: ואנחנו שנינו היינו חדשים.

סופה לנדבר: הוא האמין בזה שמערכת הבריאות חייבת פיתוח ושינוי.

סופה לנדבר: הוא נתן לי תמיכה מלאה.

סופה לנדבר: יעל גרמן אמרה שצריכים להזכיר את השם של ראש העיר לשעבר, צבי צילקר, ולא רק את שמו.

סופה לנדבר: היו רבים וטובים שתמכו ברעיון ובעצם נלחמו.

סופה לנדבר: אני רוצה להגיד שאני עברתי מסכת גיהינום.

סופה לנדבר: החוק עבר בשנת 2001 אבל היו רבים שאמרו: לא יקום.

סופה לנדבר: ועשו מאבק.

סופה לנדבר: אני מבינה את מנהלי בתי החולים מפני שאני מבקרת גם באשקלון וגם בקפלן ויש לנו קשר עם קפלן.

סופה לנדבר: אני מבקרת בבתי חולים במדינת ישראל, לצערי, וצריכים לעשות שם שינוי ושיפור.

סופה לנדבר: כרגע אנחנו מדברים על כך שקם בית חולים באשדוד וצריך להגיד לפרופ' שוקי שמר שאני זוכרת איך רצו לבטל את החוק הזה ואיך רצו להקפיא אותו ואיך הקמנו שדולה.

סופה לנדבר: אני עמדתי בראש השדולה הזאת והבאנו אלפי אנשים לעיר ירושלים שעמדו מול לשכת ראש הממשלה דאז.

סופה לנדבר: אף אחד לא יצא ואף אחד לא רצה לשמוע אותנו.

סופה לנדבר: החוק עבר והיום קם בית החולים.

סופה לנדבר: צריך לעזור ולסייע לשוקי.

סופה לנדבר: אני רוצה להגיד שפרופ' שוקי שמר החליט אז שהוא יהיה מי שירים את הדגל של בית החולים באשדוד.

סופה לנדבר: זה היה מכרז פתוח וליצמן צודק מאוד, היו כאלה שבהתחלה רצו וירדו מהנושא.

סופה לנדבר: הוא לקח את הנושא והיום, כאשר אני נכנסת ויוצאת מאשדוד אני רואה את בית החולים ואני יודעת שבנובמבר הוא ייפתח בכל המחלקות.

סופה לנדבר: אני רוצה להגיד למה אני באתי.

סופה לנדבר: לא כיוזמת של החקיקה הזאת ולא כזאת שנלחמה עבור החוק הזה ותודה לכל מי שנלחם אתי, אני רוצה להגיד שאני, כשרת עלייה וקליטה, נלחמת להביא לא רק לשוקי.

סופה לנדבר: אני מביאה לכאן רופאים ואחיות.

סופה לנדבר: רק בשנתיים האלה הבאנו למדינת ישראל מאוקראינה ומרוסיה 588 רופאים.

סופה לנדבר: הבאנו מצרפת 117 רופאים.

סופה לנדבר: הבאנו 233 אחיות ופרה-רפואיים מאוקראינה, מרוסיה הבאנו 487 ומצרפת 233.

סופה לנדבר: זה כוח אדם לכל בתי החולים של מדינת ישראל.

סופה לנדבר: זה כוח אדם לכל הקופות של מדינת ישראל.

סופה לנדבר: למנכ"ל החדש אני רוצה להגיד – תיקח אותם, תיקח אותם.

סופה לנדבר: תן להם משרות בקופה שלך ואני חושבת שהם יהיו מצוינים ויחליפו את אלה שהיום יוצאים לפנסיה.

<ד"ר חזי לוי: לא כולם רוצים להגיע וגם לא לכולם יש תקנים.

סופה לנדבר: אם נילחם לתת להם תנאים כאלה, שהם לא יעבדו כמו עבדים אלא כמו רופאים ואחיות ויקבלו משכורת ראויה.

סופה לנדבר: התחרות בין בתי החולים זה גם תנאים לרופאים ולאחיות, ככה אני מאמינה.

סופה לנדבר: ואני כשרת העלייה והקליטה לא אתן להשפיל ולהוריד את הרופאים והאחיות לרמה יותר נמוכה מהוותיקים.

סופה לנדבר: הם רופאים מצוינים, הם כוח אדם מצוין וצריך לתת להם תנאים.

<פרופ' שוקי שמר: אני הודעתי לשרה ולחבר הכנסת אלי אלאלוף שאני מוכן לקלוט עוד 100 רופאים עולים ועוד 200 אחיות עולות ואני לא מבקש כלום.

סופה לנדבר: אני רוצה להגיד תודה למנהל בית החולים קפלן.

סופה לנדבר: הקמנו על בסיס בית חולים קפלן בית ספר לרופאים, לאלה שמגיעים כעולים ולאה שמגיעים כתושבים חוזרים.

סופה לנדבר: בדצמבר סיימנו קורס של 30 רופאים ושנינו היינו בסיום.

סופה לנדבר: אני צריכה להגיד ש-99% עברו בהצלחה רבה את הקורס.

סופה לנדבר: זאת פעם ראשונה שהם עברו את המבחנים.

<ד"ר קרלוס גרוזמן: 99%.

<ד"ר חזי לוי: אני רוצה לציין את בית הספר לאחיות שבית חולים ברזילי פתח, יחד עם קלאודיה כץ.

<ד"ר חזי לוי: גם הם עברו את הבחינות.

<ד"ר חזי לוי: הכנה של אחיות עולות מרוסיה.

סופה לנדבר: קלאודיה היא מנהלת מחלקה במשרד העלייה והקליטה.

סופה לנדבר: הם קיבלו רישיונות.

סופה לנדבר: חלקם התקבלו לאסותא וחלקם לבתי חולים אחרים והם כבר עובדים בבתי חולים אחרים.

סופה לנדבר: עכשיו יש קורס לעוד 30 עולים רופאים, והקורס הזה מתקיים בקפלן.

סופה לנדבר: אני צריכה להגיד שאלה רופאים מצוינים שעברו את המבחנים ותיקחו אותם.

סופה לנדבר: תנו להם משרות כדי שהם יעבדו למען מדינת ישראל.

סופה לנדבר: עכשיו סיימנו יריד בצרפת וגם גייסנו שם רופאים ובעלי מקצועות פרה-רפואיים.

סופה לנדבר: בנוסף לזה אנחנו ממשיכים בשיווק.

סופה לנדבר: משרת הבריאות לשעבר הבאתי ממשרד הבריאות 50 משרות להתמחות ואנחנו מדברים עכשיו עם השר ליצמן שצריכים עוד 50 משרות להתמחות.

אלי אלאלוף: מעל התקן.

סופה לנדבר: משרות להתמחות.

אלי אלאלוף: כן, אבל מעל התקנים הרגילים.

סופה לנדבר: זה מה שאני הבאתי.

סופה לנדבר: אני נלחמתי והבאתי.

סופה לנדבר: אני מבינה את המצב וזה לא רק קפלן, ברזילי או בית החולים בבאר שבע.

סופה לנדבר: זה המצב הכללי ואני מתגייסת יחד עם ליצמן ויחד אתך, אדוני היושב-ראש.

סופה לנדבר: היום צריכים להביא הצלחה של בית החולים באשדוד ולא צריכים להילחם נגדו.

סופה לנדבר: כולם אומרים ומכריזים: אנחנו בעד ואנחנו מברכים.

סופה לנדבר: מברכים לא במילים, מברכים במעשים.

סופה לנדבר: אנחנו נתגייס יחד עם כולם לעזור ולסייע לאשדוד, בגלל שזה הבייבי שלי, זה החיים שלי.

סופה לנדבר: אני כשרה היום וכחברת כנסת נלחמתי ועברתי גיהינום ואני לא רוצה שאחרים יעברו אותו, אבל אני מתגייסת למען בתי חולים אחרים לעזור לליצמן.

<ד"ר חזי לוי: יושבים פה אנשים שקפלן וברזילי זה החיים שלהם גם כן.

סופה לנדבר: לא רק בדרום, גם בצפון וגם במרכז המדינה.

אלי אלאלוף: אני בטוח.

סופה לנדבר: מצוין.

<ד"ר חזי לוי: היא צריכה לומר שזה גם החיים של בתי חולים אחרים.

סופה לנדבר: ותודה למי שהיו ונשארו חברים למאבק.

אלי אלאלוף: אני חייב לציין עובדה שלא קורית כל יום, שחברי הכנסת התאפקו כמעט עד סוף הדיון.

אלי אלאלוף: אילן, בבקשה.

אילן גילאון: אני מרגיש אי נוחות מסוימת ואני אגיד לך גם למה.

אילן גילאון: גילוי נאות, קודם כל, אני תושב אשדוד מאז שאני ילד.

אילן גילאון: היה מקום במרחב הרפואי להקמת בית חולים באשדוד לפני עשרים שנה, ולמרות שהילד מקסים, הלידה הייתה לידת עכוז.

אילן גילאון: זה היה כל מיני מניפולציות של משרד הבריאות מהתקופה של חיים רמון, שהתנגדו וכולי.

אילן גילאון: אני לא רוצה להאריך בזה את הדיבור.

אילן גילאון: אין בית חולים שיותר אהוב עליי מברזילי, ומסיבה פשוטה – ארבעת ילדיי נולדו שם.

אילן גילאון: אין בית חולים שאני משתמש בו יותר מקפלן והייתי מאושפז שם לפני חודש.

אילן גילאון: אני אחד הבזבוזים שלו שם, אחת הסיבות לגירעון שם זה אני, שהייתי בבית החולים שלו.

אילן גילאון: אין מי שיותר שמח ממני לראות את בית החולים המקסים והנפלא שלך, אבל אני חושב שהדיון כאן ערוך לא נכון.

אילן גילאון: הדיון היה צריך להיות נפרד – ברכות לאסותא ועכשיו ללכת למערכת רגולטורית, והיא חייבת להיות, ליצמן, לא רק בין שוקי לבינם אלא בין כל בתי החולים בעניין של העברת צוות כוח אדם, בעניין של מצוקות משותפות במרחב הציבורי, אבל הרגולציה חייבת להתקיים.

אילן גילאון: למה אני אומר לידת עכוז?

אילן גילאון: כי הבעיה המרכזית היא שזה בית החולים הראשון בארץ שנולד כתוצאה מחוק.

אילן גילאון: זה מה חוק בית חולים?

אילן גילאון: מחר אני אעשה חוק לפקסימיליה בבית הספר של הבת שלי.

אילן גילאון: זה לא היה עובד ככה.

אילן גילאון: יש כאן העדר מדיניות של משרד הבריאות, ליצמן, ובתי חולים צריכים להתקיים על פי צורך האוכלוסייה, קפיטציה, הזדקנות וכל מיני נושאים אחרים.

אילן גילאון: הדבר השני הוא שתהיה מערכת רגולטורית.

אילן גילאון: אתה צודק לגמרי, צריך לעזור לקרלוס וצריך לעזור לחזי וצריך לעזור גם לך.

אילן גילאון: המלחמה על תקציב הבריאות ברורה לגמרי.

אילן גילאון: המשאב העיקרי שיש למדינת ישראל, אחד הגדולים שיש לא מחלחל ולא מגיע לציבור שלו.

אילן גילאון: לכן יש בריחה מבית חולים לבית חולים או ממקום למקום.

אילן גילאון: זה שיש קומבינה עם אסותא ועם מערכת בריאות פרטית מול ציבורית, הייתה מאוד בעייתית ובמבנה הזה אולי טמונה הבעיה.

אילן גילאון: אני לוקח מראש שזה צריך להיות 3 מיליון שקלים למיטה, אבל אני חושב שהיא צריכה להיות בכל מיטה, על אף שאני גר באשדוד וטוב לי הכי שבמיטות שלך זה יהיה הכי מפואר.

אלי אלאלוף: אילן, אל תשכח שיש עוד חברים שרוצים את רשות הדיבור וגם השר, ובשעה 11:00 אני צריך לסיים.

אילן גילאון: אני מסיים.

אילן גילאון: קונקרטית, צריך להיות תיאום וצריך לדעת מה עושים עם שם הצריפים האלה, עם התורים ועם המקומות האלה.

אילן גילאון: אני אומר את זה מעדות אישית, הייתי שם לפני חודשיים.

אלי אלאלוף: תודה.

אלי אלאלוף: ישראל אייכלר, בבקשה.

ישראל אייכלר: תודה, אדוני היושב-ראש, קודם כל, אני מאוד שמח להשתתף בישיבה הזאת כי יש פה שתי בשורות, גם מהעבר וגם מהעתיד, ואני אדבר על העתיד קודם כל.

ישראל אייכלר: הדברים שאמרת על הצורך במהפכה בהעלאת תקציב הבריאות כחלק מהתקציב הכללי של המדינה יחסית ל-OECD - אמרת שאנחנו במקום האחרון – פה צריך מהפכה של ממש שרק אתה, היושב-ראש.

ישראל אייכלר: עשית כמה מהפכות בעניין העוני ותלך יחד עם הרב ליצמן למאבק לקראת התקציב הבא להוסיף, אני לא יודע כמה שצריך, כדי לחזק את מערכת הבריאות.

אילן גילאון: עוד 12 מיליארד שקלים.

ישראל אייכלר: 12 מיליארד שקלים?

ישראל אייכלר: אני לא יודע, יכול להיות שזה כדאי.

יעקב ליצמן: בינתיים הודיעו לי היום על קיצוץ.

ישראל אייכלר: לא, לא בא בחשבון דבר כזה.

יעל גרמן: אם יהיה שלום יהיה לנו הרבה יותר.

אילן גילאון: מה, בונים עוד בעמונה?

אילן גילאון: מה קורה?

יעקב ליצמן: אני לא יודע.

יעקב ליצמן: קראתי בעיתון.

אלי אלאלוף: אתה ניזון מהעיתון?

אלי אלאלוף: אתה האחרון שאני מאמין שניזון מהעיתון.

יעקב ליצמן: אני לא קורא fake news.

ישראל אייכלר: לא, לא בא בחשבון.

ישראל אייכלר: רבותי, אני חוזר אחורה.

ישראל אייכלר: אני הגעתי לאשדוד ב-1978, בתשל"ח, המצב היה קשה מאוד.

ישראל אייכלר: אני זוכר שבת אחת בה אישה אחת הייתה חולה ואני לא ידעתי מה אני עושה.

ישראל אייכלר: הייתי שם מנהל הקריה ואמרו לי שרק קפלן או ברזילי.

ישראל אייכלר: אמרתי, מה זאת אומרת?

ישראל אייכלר: עיר של 70,000 אנשים ואין בית חולים?

ישראל אייכלר: אנחנו בירושלים יש לנו כמה וכמה בתי חולים, ועיר קטנה היינו.

ישראל אייכלר: היום באשדוד יש 250,000 אנשים ואני באמת מצטער, כמו שאמר אילן, שהיו צריכים חוק של הגב' לנדבר.

ישראל אייכלר: הדברים עברו והתגלגלו ולולא השר הרב יעקב ליצמן, ואני אומר את זה למרות שהוא יושב-ראש המפלגה שלי, לא בגלל שהוא היושב-ראש, לולא הוא זה היה תקוע.

ישראל אייכלר: צבי צילקר, שהייתי אתו מאוד בידידות ויש לו זכויות רבות באשדוד, הבטיח לי אז, כשהגענו, שאוטוטו הולכים לבנות בית חולים באשדוד.

אלי אלאלוף: חברים, בואו נלך לעתיד, עזבו את העבר.

ישראל אייכלר: עם העבר גמרנו.

ישראל אייכלר: לגבי העתיד, אני אומר למנהלי בתי החולים ברזילי וקפלן, שאני רוצה לספר לכם משהו קצר, מה שהיה לפני שבעים שנה.

ישראל אייכלר: הגיע הרב בפונוביץ' לוועד הישיבות ורצה להקים ישיבת פונוביץ' בבני ברק.

ישראל אייכלר: קם אחד מראשי הישיבות הבודדות שהיו בירושלים, פורת יוסף וחברון, ואמר לו: אתה רוצה לקחת את כל התלמידים שלנו?

ישראל אייכלר: אתה תהרוס לנו את הישיבות.

ישראל אייכלר: אמר לו: לא רק שאני לא אהרוס לכם, אני אוסיף אלף תלמידים לישיבה בבני ברק ועוד אלפים-אלפים יהיו בכל הישיבות בארץ.

ישראל אייכלר: כולם יודעים שהרב מפונוביץ' היה איש חזון.

ישראל אייכלר: ברגע שיהיה בית חולים יפה באשדוד, גם קפלן וגם ברזילי ישתדרגו ויצטרכו לעשות יותר.

<נועז בר ניר: איפה הכסף?

<נועז בר ניר: פונים לממשלה כדי שתיתן כסף.

ישראל אייכלר: הדבר הראשון שדיברתם עליו היה כסף.

אלי אלאלוף: תודה.

ישראל אייכלר: אדוני, משפט אחרון.

ישראל אייכלר: המהפכה התעשייתית והמהפכה הטכנולוגית תמיד הפחידו את האנשים, שפחדו שלא תהיה פרנסה והיו מהפכות נגד הקדמה של התעשייה והטכנולוגיה.

ישראל אייכלר: אני אומר לכם, אני בטוח, בעזרת השם, שבית החולים באשדוד ייתן פרוספריטי לכל בתי החולים שלכם ובעזרת השם, אני לא רוצה שיהיו אצלכם חולים במסדרונות, אבל אתם תוכלו לעמוד בזה ואם תצטרכו עוד סיוע ממשלתי, אני בעד.

אלי אלאלוף: תודה.

אלי אלאלוף: אני מתנצל ואמרתי שהיום הדיון לא מאוזן בדבר אחד.

אלי אלאלוף: אגב, יש תמיד חברים שיבקרו אותי ואני שמח על כך, אבל היום זה לא מאוזן.

אלי אלאלוף: אני חייב לסגור את הישיבה ב-11, יהיה מה שיהיה, וזה לא פררוגטיבה שלי.

אלי אלאלוף: חברים, תתחשבו אם אתם רוצים שעוד אנשים יביעו את דעתם.

אלי אלאלוף: סליחה שאני דווקא מגיע אלייך עם התביעה הזאת.

יעל גרמן: אני בהחלט חושבת שפתיחת בית החולים אסותא באשדוד היא אירוע מכונן, מסמן דרך ומשנה את פני מערכת הבריאות מסיבה פשוטה, עד היום היו לנו בתי חולים ציבוריים, ולא חשוב אם זה של קופת חולים או של הממשלה, ובית חולים פרטי.

יעל גרמן: אולי יש לנו עוד כמה פנים.

<פרופ' שוקי שמר: אבל הוא ציבורי.

יעל גרמן: לא, הוא פרטי.

יעל גרמן: יש בו ציבורי ופרטי.

<פרופ' שוקי שמר: הוא בהגדרה ציבורי.

אלי אלאלוף: הוא בית חולים ציבורי, תקצוב מלא של המדינה, פתוח לכל קופות החולים.

יעל גרמן: לא, אני מדברת על אסותא.

<פרופ' שוקי שמר: את מדברת על הבעלות.

יעל גרמן: אסותא הוא פרטי.

יעל גרמן: שוקי, אני אעמוד על זה שהוא פרטי, שיש בו גם טיפול ציבורי אבל הוא פרטי.

יעל גרמן: היום, למעשה בפעם הראשונה, אנחנו מאמצים מודל שקיים בחו"ל ולא ניסינו אותו.

יעל גרמן: זה יהיה מאוד מאוד מעניין לראות איך הוא באמת יצלח.

יעל גרמן: למעשה, זהו בית חולים פרטי-ציבורי, זאת אומרת שהבעלות היא פרטית אבל כל השירות הוא ציבורי.

אלי אלאלוף: אני לא מאמין שהמדינה תרמה מיליארד שקל לגוף פרטי.

יעל גרמן: ללא ספק אי אפשר היה בלי המדינה.

אלי אלאלוף: אני בטוח שבהסכם זה לא - - -

יעל גרמן: אבל הניהול הוא ניהול פרטי, אדוני היושב-ראש.

יעל גרמן: הניהול הוא פרטי.

אלי אלאלוף: מה זה פרטי?

אלי אלאלוף: הוא יכול לקחת רווחים לכיס שלו?

אלי אלאלוף: מה זה?

יעקב ליצמן: הדסה הוא בית חולים ציבורי וניהול של נשות הדסה.

אלי אלאלוף: אני לא מבין את זה.

אלי אלאלוף: מה זה ההגדרות האלה?

יעל גרמן: אני לא רוצה להיכנס לוויכוח של מודלים.

אלי אלאלוף: אני לא משפטן גדול, אבל היגיון טיפה יש לי.

יעל גרמן: אדוני היושב-ראש, אני לא מדברת על היגיון אלא על מודלים קיימים.

יעל גרמן: המודל של בית חולים אסותא אשדוד הוא מודל של ניהול פרטי של בית חולים ציבורי.

יעל גרמן: זה לא משנה שפרטי זה מכבי.

יעל גרמן: זה פרטי ולא ממשלתי ולא קופת חולים.

ישראל אייכלר: כמו הדסה, נכון?

אלי אלאלוף: אני אבקש חוות דעת משפטית מהיועץ המשפטי של הכנסת, להבהיר לך את המעמד של בית חולים אסותא באשדוד, ואני אשמח שאני לא אטעה.

אלי אלאלוף: אבל אם את טועה, אני אתן לך חוות דעת משפטית מסודרת.

יעל גרמן: אין בכלל בעיה.

אלי אלאלוף: לא טוב להגיד את זה.

אלי אלאלוף: הציבור מחכה לבית חולים ציבורי.

אלי אלאלוף: הרפואה במדינה צריכה להתחזק בתחום של רפואה ציבורית.

יעל גרמן: אדוני, זה שמחכים – צריך לשים את זה על השולחן.

יעל גרמן: זה בית חולים ציבורי שייתן לכל הציבור שהוא שווה ולא יוכל להפלות ויעבוד לפי הקריטריונים, אבל הבעלות והניהול הם פרטיים, אדוני היושב-ראש.

יעל גרמן: תאמין לי שאני יודעת על מה אני מדברת.

<פרופ' שוקי שמר: זאת הגדרה נכונה עכשיו.

יעל גרמן: נכון, ואני מבקשת לשים את זה על השולחן.

אלי אלאלוף: אם זה ככה, דווקא בזה אני אעשה הצעת חוק לגבי אשדוד, כהמשך של החוק, ונשנה את מעמדו.

אלי אלאלוף: הוא חייב להיות ציבורי מלמטה עד למעלה.

אילן גילאון: חשבתי שתעשה חוק לסגור את בית החולים.

אלי אלאלוף: אילן, אני לא ציני בדבריך, אל תהיה ציני בדבריי.

יעל גרמן: אולי אם אני אסיים את דבריי אני אוכל גם להבהיר אותם.

יעל גרמן: אני בהחלט חושבת, אדוני היושב-ראש, שזה מודל מעניין וזה מודל שצריך יהיה לבחון, אבל אין ספק שהוא מעמיד תחרות לא הוגנת לבתי החולים שלידו.

יעל גרמן: כשאני מדברת על בתי חולים לידו אני מדברת על ברזילי, שהוא במרחק של 23 קילומטר, נכון, חזי?

עבדאללה אבו מערוף: 21.

יעל גרמן: ועל קפלן שהוא במרחק של 24 קילומטרים, מרחק של 35-30 דקות.

ישראל אייכלר: בהתקף לב ובלידה זה חמור מאוד.

אילן גילאון: לא, לא, לא, אתה טועה בגדול.

אלי אלאלוף: אני ממש מתנצל, יעל את צריכה לסיים.

יעל גרמן: אני לא יכולה עם הפרעות, גם מצדך וגם מצד אחרים.

יעל גרמן: אני מתכוונת לכך שהמרחקים הקצרים והקרבה הגאוגרפית, שלא לדבר על כך שאלה אותם חולים שנמצאים שם.

יעל גרמן: מעמידים את שני בתי החולים הסמוכים בתחרות בלתי אפשרית ולא הוגנת.

יעל גרמן: אני מבקשת שני דברים, האחד, שבאמת משרד הבריאות ייתן מענקים חד-פעמיים – יש פה ממשרד האוצר?

אלי אלאלוף: כן, יש פה מישהו.

אלי אלאלוף: אל תסתתר, חיפשתי אותך מתחילת הישיבה.

אלי אלאלוף: למה אתה מסתתר?

יעל גרמן: משרד האוצר התנגד להקמת בית החולים, וכולנו יודעים.

יעל גרמן: משרד האוצר מאוד התנגד להקמת בית החולים, אבל היום, משהוקם, הוא צריך להבין שחייבים להפנות משאבים חד-פעמיים למיטות ולהרחבה ולמחלקות לשני בתי החולים האלה, בלא הבדל.

יעל גרמן: זה לא משנה שזה של קופת חולים וזה של הממשלה.

יעל גרמן: שניהם צריכים לקבל את זה.

יעל גרמן: הדבר השני, ופה אני פונה לאדוני השר, דיברת על קיצור תורים ואנחנו מדברים על זה כל כך הרבה זמן.

יעל גרמן: להערכתי, שני בתי החולים האלה צריכים להיות הראשונים ואולי פיילוט בפול-טיימרים כדי שיוכלו לבוא לרופאים ולאחיות ולתת להם איזשהו יתרון על פני רופאים ואחיות שעוברים לאשדוד.

יעל גרמן: רק אם יהיה להם איזשהו יתרון הם יוכלו לעמוד בסחף שעומד בפניהם, שכל כוח האדם הטוב יעבור לאשדוד, ואז מה הם יעשו.

יעל גרמן: אלה שתי הבקשות שלי.

אלי אלאלוף: תודה רבה.

אלי אלאלוף: אני רוצה להודות במיוחד לחבר הכנסת עבדאללה אבו מערוף, שסימן לי שהוא מוכן לוותר על התור שלו.

אלי אלאלוף: אני מבקש מהשר להתייחס לדיון, בבקשה.

יעקב ליצמן: אני אדבר בקצרה.

יעקב ליצמן: קודם כל נתונים, קופת חולים כללית קיבלה ממשרד הבריאות, מהמדינה, בשנים 2016-2014 – 644 מיליון שקל, הסכמי ייצוב.

יעקב ליצמן: בתי חולים קיבלו 622.

יעקב ליצמן: דבר שני, במיטות קופת חולים כללית קיבלה 15% פחות מיטות מאשר בתי חולים ממשלתיים, וזה על אף שהם הרבה יותר גדולים.

יעקב ליצמן: שני דברים לגבי הדיון, חזי לוי, אתה היית אצלי אתמול בדיון עם כל מנהלי בתי החולים.

יעקב ליצמן: הודעתי שאני הולך לעשות פול-טיימרים, נכון?

יעקב ליצמן: הודעתי את זה אתמול לפני כולם.

<ד"ר חזי לוי: נכון.

יעקב ליצמן: זה הפתרון גם לך וגם לבתי חולים.

יעקב ליצמן: זה מייתר את מה שאמרת.

יעל גרמן: יפה מאוד, זה פתרון נהדר.

יעקב ליצמן: אמרתי את זה אתמול.

<ד"ר חזי לוי: בשביל פול-טיימרים אנחנו צריכים את הרופאים הוותיקים.

<ד"ר חזי לוי: רופאים עולים מרוסיה לא יכולים לתת פול-טיימרים.

<ד"ר חזי לוי: צריך להבין את זה.

אלי אלאלוף: חזי, לא, לא, אל תיכנס לדברי השר.

יעקב ליצמן: תן לי רק לסיים.

יעקב ליצמן: דבר שני, במשרד הבריאות מסיימות השנה אלף אחיות חדשות אז יש מספיק.

יעקב ליצמן: דבר שלישי, ובזה אני מסיים את דבריי, שאתה עד, חזי, שאמרתי לכולם אתמול בדיון שאחת הבעיות הקשות במערכת הבריאות היום היא של "חטיפת" רופאים מקופת חולים לקופת חולים, מקופת חולים לבית חולים, מבית חולים לבית חולים ומבית חולים לקופת חולים.

יעקב ליצמן: מכל הכיוונים.

ישראל אייכלר: גם משבר הדסה, בעצם.

יעקב ליצמן: אני לא רוצה לדבר על זה כי עוד מעט אילן יצעק.

יעקב ליצמן: אני לא רוצה להגיד כמה עוול יש לרופאים.

אלי אלאלוף: לא, הוא גמר את המכסה של ההערות.

יעקב ליצמן: לכן משרד הבריאות יושב על המדוכה לסיים את המשבר בהדסה.

יעקב ליצמן: אנחנו יושבים על המדוכה לראות איך אנחנו נגביל ונעשה שלא יוכלו לפרוץ.

יעקב ליצמן: היום בית חולים אחד משלם 150,000 שקל והשני נותן 240,000 שקל, סכומי עתק.

יעל גרמן: אדוני השר, בית הדין לעבודה אמר שאי אפשר להכריח אדם לעבוד - - -

יעקב ליצמן: מה שבית הדין אמר, כל הכבוד, הוא יעשה, ואם אני עושה אני מביא הכול חוקי ואני לא שואל את בית הדין לעבודה שום דבר.

יעקב ליצמן: אם אני מביא את זה חוקי, זה מה שיהיה.

יעקב ליצמן: תודה רבה.

אלי אלאלוף: תודה רבה.

עבדאללה אבו מערוף: כבוד השר, לא התייחסת לקפלן כמו שהתייחסת לברזילי.

יעקב ליצמן: עניתי לו פה.

אילן גילאון: מה שאמרת ברזילי אותו דבר קפלן?

יעקב ליצמן: אותו דבר.

יעקב ליצמן: אבל בפיתוח הוא צריך ללכת לקופה.

אילן גילאון: הוא צודק, לא אמרת שהכול כמו אסותא, כמו שאמרת בהתחלה.

יעקב ליצמן: אמרתי שאותו דבר אבל לפיתוח הוא צריך ללכת לכללית.

אלי אלאלוף: דרך הכללית, דרך התקציב של הקופה.

אלי אלאלוף: ברשותכם, אני חושב שהדיון היה חשוב גם אם הוא רק התחלה של דיונים והמשכים של טיפולים ושל בניית תהליכים.

אלי אלאלוף: באמת אני רוצה להגיד לך, אדוני השר, שתפקיד המשרד היה לקיים דיון עם שלושת בתי החולים ולתאם ביניהם גם ציפיות, גם שקיפות, גם הבנה הדדית ולא תרגילי גניבה, כמו שציינת, לדבריך, אתמול בישיבה בין בית חולים לבית חולים וגניבת כוח אדם שמאלה וימינה, ולא תמיד בתנאים הוגנים.

אלי אלאלוף: שנית, אני ממליץ שתמנה אדם שיקים צוות לתכנון אזורי על שלושת בתי החולים וייקח בחשבון את כל הצרכים.

אלי אלאלוף: זה לא אומר שההתאמה בין בתי החולים תיעשה ביום אחד, אלא זה תהליך של מספר שנים ולכן הצוות הזה חייב לעבוד יחד כדי שיוכלו לתכנן.

אלי אלאלוף: לא יכול להיות, כמו שאמר מנהל בית החולים קפלן, שגונבים לו עובדים והוא מגלה את זה אחרי שהם עוזבים.

אלי אלאלוף: זאת פגיעה אנושה במערכת.

<פרופ' שוקי שמר: אדוני, נתנו לך נתונים לא נכונים.

אלי אלאלוף: אני לא נכנס לזה.

אלי אלאלוף: לא רוצה להיכנס לזה, סליחה.

אלי אלאלוף: שוקי, שבחים לך יש למכביר.

אלי אלאלוף: אני אומר שזה די מוזר שעד היום שלושת המנהלים לא ישבו יחד לראות מה הבעיות שלהם באזור הזה.

אלי אלאלוף: תשבו יחד, תתכננו ביחד, תסתכלו ביחד, תורידו את ההשמצות הקיימות שעוברות מפה לאוזן כמו ד"ר שמועתי.

אלי אלאלוף: תורידו את העסק הזה.

אלי אלאלוף: אנחנו כוועדה מתחייבים לעשות מעקב אחת לשלושה חודשים, בצורה זו או אחרת – נמצא את הדרך – יחד עם חברי הכנסת שיסכימו לעבוד בעניין הזה.

אלי אלאלוף: אני אומר את זה מפני שעל מנת לעזור לכם אנחנו צריכים לדעת ואין כמוכם כדי לספק לנו את הידע.

אלי אלאלוף: אני לא רוצה, למרות החשיבות של התקשורת, לחיות מתקשורת.

אלי אלאלוף: אני רוצה לחיות מידע שנמסר לי.

אלי אלאלוף: באמת, ביוזמה של בית החולים באשקלון הגענו לשם.

אלי אלאלוף: ביוזמת אסותא הגעתי לאסותא.

אלי אלאלוף: זה גם בגלל הקשרים האישיים העתיקים בינינו, אבל גם בגלל הרצון שלו להביא את הבעיות של אסותא לרמה של הכנסת.

אלי אלאלוף: אני רוצה להודות לכולם ולהתנצל בפני כל מי שלא יכול היה לבטא היום את דעותיו, אבל אנחנו נמשיך בדיון הזה ביחד.

אלי אלאלוף: תודה לכם, תודה אדוני השר, הישיבה נעולה.